Almy Nadia Mahu Kekal Langsing, Guna Mesin Sauna Di Rumah

Pernah dihina dan dikutuk oleh pengikut di Instagram hanya kerana bentuk badannya berubah setelah melahirkan anak, kini Almy Nadia tampil berkongsi rahsia untuk kembali mendapatkan bentuk badan idaman.

“Saya ingin menurunkan berat badan demi suami dan diri sendiri. Saya belum kurus sepenuhnya seperti susuk tubuh asal namun ada perubahan berbanding sebelum ini”

“Sebelum ini saya hanya muat baju bersaiz XL dan baju ketika mengandung namun secara perlahan-lahan sudah beransur kepada saiz lebih kecil. Suami banyak memberikan sokongan kepada saya untuk menguruskan badan”

“Namun, dia tidak memaksa saya mengurangkan berat badan dalam tempoh singkat dan secara drastik kerana saya masih menyusukan anak. Malah, sebagai tanda sokongan, Fizz menghadiahkan mesin sauna untuk kegunaan di rumah,” jelasnya kepada BH Online.

Antara perkara yang turut diamalkan oleh Almy untuk kembali kembali kurus adalah dengan bersauna lima kali seminggu, jika dia mempunyai kesempatan dan tidak sibuk dengan perkara lain. Lebih manis lagi, mesin sauna di rumah itu adalah daripada suami yang tercinta.

Usaha Almy ini dilihat menjadi pembakar semangat kepada pengikutnya di Instagram malah dalam masa yang sama turut menjadi motivasi kepada mereka yang mahu menguruskan badan agar tidak berputus asa demi untuk mencapai apa yang diidamkan. (rtky/s)


Michael Ang Luahkan Rasa Tidak Puas Hati Keputusan AF 2015

Jika dilihat pada reaksi pengikut tegar program realiti televisyen Akademi Fantasia 2015 (AF 2015), ada di antara mereka yang tidak berpuas hati dengan keputusan yang diumumkan malam tadi termasuklah pengarah Michael Ang.

Jika dilihatkan menerusi akaun laman sosialnya yang lain, Michael sendiri memuatnaik gambar dia mengundi Bila untuk menjadi juara pada konsert final tersebut, malangnya Bila hanya berjaya menduduki tangga ketiga.

Menerusi akaun Twitternya, pengarah ini telah menyatakan rasa tidak puas hatinya selain menyifatkan konsert final AF tersebut seperti konsert anak syarikat KRU. Luahan pendapat Michael tersebut turut mendapat reaksi berbaur daripada pengikutnya di laman sosial tersebut.

Bagaimanapun, keputusan juri adalah muktamad dan apa yang dapat dinilai selepas ini adalah sejauh mana kehadiran bintang program realiti televisyen tersebut mampu menyinar di persada seni tanah air. (rtky/s)


5 Sebab Honor 7 Bakal Jadi Telefon Bimbit Anda Selepas Ini

Baca tajuk seperti kami ingin beriya menjual peranti terbaru Huawei ini kepada anda bukan? Tetapi hakikatnya, kami sendiri kagum dengan kelebihan yang ada pada honor 7 ini pada harga yang sangat rendah.

Senang cerita memang berbaloi lebih lebih lagi jika anda dalam pencarian telefon bimbit baru namun tidak mahu berbelanja banyak untuk peranti serba canggih dengan teknologi terkini.

Menggunakan cap jari (fingerprint) untuk mengakses telefon bimbit anda memang satu keperluan sekarang tanpa perlu ingat kod kunci setiap kali. Peranti honor 7 mampu mengesan dan membuka telefon bimbit anda dalam masa 0.5 saat. What?

Kamera belakang utama hadir dengan 20MP dan untuk kaki selfie, kamera hadapan hadir dengan 8MP. Kamera utama pada peranti ini mampu kunci fokus pada subjek gambar anda dalam masa 0.1 saat. Lagi laju dari anda kelip mata.

Perlbagai mode terbina dalam juga hadir dalam honor 7. Suka ambil gambar makanan? Ada mode tersendiri. Suka ambil gambar panorama? Ada mode tersendiri. Suka selfie? Anda tahulah sendiri.

Tinggalkan batu bata pengecas telefon bimbit anda di rumah. Dengan kapasiti 3100 mAh, anda akan kekal berselfie sepanjang hari, muat naik ke laman sosial dan berhubung dengan yang tersayang.

Zaman pinjam charger kawan meja sebelah masa makan sudah habis, bro.

Kali pertama pegang telefon bimbit honor 7 ini, kami sendiri tidak sangka harganya kurang dari RM1,500. Memang nampak mewah dan sedap dipegang. Tidak malulah kalau mahu tunjuk pada teman wanita baru.

Setiap peranti honor 7 yang keluar dari kilang akan diperiksa dengan teliti dan menjalani proses pemeriksaan kualiti yang ketat sebelum sampai ke tangan anda. Jadi jangan risau akan kualiti. Cewah!

Tidak seperti kebanyakkan telefon pintar dalam kelas harga yang sama, honor 7 menampilkan rekaan sangat moden dengan menggunakan kerangka besi sepenuhnya untuk pengalaman premium yang anda cari.

Seperti kami katakan tadi, pada harga yang ditawarkan (belum lagi rebat istimewa dari Huawei) honor 7 memang satu peranti yang sangat berbaloi untuk dimiliki tanpa fikir banyak.

Mahu tahu lebih lanjut, anda boleh layari laman web produk rasmi Huawei Honor 7 dan lawat pusat jualan berhampiran untuk nikmati sendiri hebatnya telefon pintar honor 7 ini.


Ibu Adira AF Terasa Hati, Sedih Apabila Anaknya Diejek Manusia Tidak Sensitif

Tidak sensitif dalam berkomunikasi ditambah pula dengan kebebasan untuk berkata-kata di sosial media menyebabkan ibu kepada Adira AF terguris perasaan apabila ada pengkritik yang mengejek Dira sebagai hantu di Instagram baru-baru ini.

“Mereka memang selalu ejek saya hantu di Instagram, saya tidak kisah dan peduli sehingga pada minggu lalu ibu saya telefon dan menegur tentang perkara itu”

“Dia sungguh sedih apabila mereka menulis begitu biarpun hanya untuk bergurau. Lebih teruk ada yang mendoakan agar saya tidak boleh berjalan pada satu gambar di Instagram,” luah Adira kepada mStar Online.

Tambah Adira, ibunya turut menangis berikutan perkata tersebut sekaligus membuatkan dirinya marah. Lebih teruk lagi, ada juga yang mendoakan agar Adira tidak boleh berjalan hanya semata-mata dia menaiki alat beroda elektrik yang kini menjadi trend di kalangan golongan muda.

Kata Adira, tujuan dia membalas komen bukanlah untuk bergaduh dengan pengikutnya, namun ingin memberi kesedaran tentang perasaan ibunya yang terasa hati dengan tulisan berkenaan. Akal manusia berbeza-beza, cuma harapnya Adira mampu bersabar dengan dugaan tersebut. (rtky/s)


Nubhan AF Tiada Niat Menunjuk, Ingin Kongsi Kenangan Bersama Peminat

Hanya berniat untuk berkongsikan gambar dan juga kenangan manis bersama peminat ketika berbulan madu di Eropah, ada segelintir pihak yang mempertikaikan tindakan Nubhan AF dan menhyifatkan dia mahu menunjuk-nunjuk.

“Saya rasa perkara itu normal dilakukan oleh orang lain juga ketika berada di luar negara, malah yang duduk Malaysia pun banyak ambil gambar dan muat naik di laman sosial, inikan pula kalau kita pergi ke negara lain”

“Saya teralu teruja sebab itu saya kongsi kenangan manis yang saya lalui itu di laman sosial. Lagi pula itulah tujuan laman sosial diwujudkan. Gambar saya bersama isteri yang dimuat naik adalah gambar biasa sahaja, kalau gambar peluk pun tidaklah ia keterlaluan”

“Lainlah kalau gambar tersebut gambar bercium atau isteri saya berpakaian seksi yang benar-benar menyentuh sensitiviti,” jelasnya kepada mStar Online sambil menyatakan dia tidak mahu terlalu mengambil serius kritikan negatif yang dilemparkan.

Sepanjang dua minggu bercuti di Eropah, Nubhan telah menghabiskan lebih RM30,000 sebagai kos perbelanjaan harian. Apa pun, semoga Nubhan terus bahagia dan fokus dalam rumahtangga yang baru dibina. (rtky/s)


Zulin Aziz Serah Soal Jodoh Pada Takdir

Pelakon Zulin Aziz menjelaskan rasa pelik apabila dia sering ditanyakan soalan mengenai hubungannya bersama Ariz Forteen. Bagaimanapun, Zulin tidak berselindung dalam memberi jawapan kepada persoalan tersebut kepada peminat.

“Selagi kami tak cakap bahawa kami bercinta, orang akan tetap bertanyakan soalan yang sama. Kadang-kadang saya pelik, mereka tak penat ke sering tanya soalan yang sama. Jika benar saya ada perasaan terhadap Ariz, lebih baik saya beritahu dia terus, buat apa saya bercerita pada orang lain”

“Tapi buat masa ini kami selesa berkawan. Jika ada jodoh di masa hadapan, biar Allah yang tentukan. Saya tak mahu komen lebih-lebih sebab macam-macam boleh jadi. Nanti kalau cakap ya kami bercinta, sekali hubungan itu tak menjadi”

“Perkara itu dah pernah jadi pada orang lain dan kalau boleh jangan sampai jadi pada kita,” jelasnya kepada Tonton Extra. Selain itu, dia juga menyatakan bahawa Ariz adalah seorang yang memahami dan sebenarnya dia pun gila-gila juga. (rtky/s)


Sufi Diumum Juara AF 2015, Bawa Pulang RM50,000

Bertempat di Majlis Bandaraya Shah Alam (MBSA) telah tercipta sejarah apabila Akademi Fantasia 2015 telah berjaya melahirkan sebutir bintang lagi dengan kemenangan Mohammad Sufie Rashid atau lebih dikenali sebagai Sufi yang berasal dari Singapura.

Dia telah berjaya mengenepikan empat peserta lain dengan membawakan dua buah lagu yang berjudul Andaiku Bercinta Lagi yang dipopularkan oleh kumpulan Mojo dan lagu keduanya yang diciptanya sendiri berjudul ‘Kisah Dua Muka’.

Persembahan yang cukup memukau penonton di Auditorium MBSA melayakkannya membawa pulang hadiah wang tunai bernilai RM50,000, pakej percutian ke Dubai untuk seorang tajaan HNH Tours Sdn Bhd, beserta trofi sumbangan Astro.

Manakala tempat kedua pula disandang oleh pelajar yang berasal daripada Kuala Lumpur iaitu Syameel Aqmal Mohd Fodzly atau lebih popular dikenali sebagai Syamel.

Dia yang membawakan dua buah lagu berjudul ‘Sampai Mati’ nyanyian asal Hazama dan lagu keduanya berjudul ‘Hidup Dalam Mati’ yang dicipta sepenuhnya oleh Syamel sendiri, berjaya membawa pulang wang tunai berjumlah RM30,000, Pakej percutian ke Dubai untuk seorang tajaan HNH Tours Sdn Bhd, beserta trofi sumbangan Astro.

Sementara itu, pelajar yang bernama Bila atau nama sebenarnya Nurnajmi Nabila Samsaidi 19, berada di tempat ketiga. Bila telah menyanyikan lagu yang berjudul ‘Karma’ nyanyian asal Faizal Tahir dan lagu keduanya berjudul ‘Diam Saja’ yang dicipta khas oleh pengetua mereka Edry Abdul Halim.

Selain itu, dia turut membawa pulang hadiah wang tunai yang berjumlah RM20,000 dan pakej percutian Pakej percutian ke Dubai untuk seorang tajaan HNH Tours Sdn Bhd, beserta trofi sumbangan Astro.

Tempat keempat dimenangi oleh Sharul atau nama sebenarnya Muhammad Shahrul Amin Kamarozaman, 19 yang berasal dari Negeri Sembilan. Kemenangannya di tempat keempat melayakkannya untuk membawa pulang wang tunai berjumlah RM10,000, berserta pakej percutian ke Dubai tajaan HNH Tours Sdn Bhd, dan trofi sumbangan Astro.

Tahniah dan syabas kami ucapkan dan selamat datang ke industri hiburan tanah air buat pelajar AF2015. (rtky/h)


Mimi Lana Jadi Mangsa Keadaan, Suspek Utama Masih Ditahan

September lalu, berita mengenai pelakon baru, Mimi Lana ditahan pihak polis kerana terdapat bahan dipercayai ganja di rumahnya cukup membuatkan empunya diri terkesan dan apa yang lebih menyedihkan, sebenarnya dia menjadi mangsa kepada suspek yang kini masih ditahan.

Menjelaskan perkara berkenaan kepada BH Plus, Mimi berkata dia hanya menyewa di rumah berkenaan dan kerana terlalu penat setelah pulang dari penggambaran di Pulau Pinang, dia terus tertidur. Namun Mimi berada di tempat dan waktu yang salah sehinggalah dia dan rakan telah ditahan pihak polis.

“Saya direman 11 hari kerana kes ini besar. Apabila berita penahanan saya menjadi viral, terutama di laman maya, ia memberi impak besar kepada kerjaya. Ada maklumat yang disebarkan tidak benar. Saya kecewa apabila dianggap seperti penjenayah, sedangkan saya ditahan bagi membantu siasatan”

“Saya bukan pengedar dadah! Ketika direman, saya menangis siang malam memikirkan kerjaya lakonan yang baru bermula mungkin hancur berkecai. Masa depan saya gelap. Saya bertambah sedih apabila ibu bapa di kampung yang terpaksa menanggung malu besar,” jelasnya sambil menyatakan bahawa dirinya menjadi mangsa keadaan.

Suspek yang turut menyewa di rumah berkenaan sehingga kini masih ditahan pihak polis. Semoga apa yang terjadi kepada Mimi turut memberi pengajaran kepada orang lain agar tidak menyewa rumah bersama orang lain yang tidak dikenali. (rtky/s)


Nelydia Senrose Tidak Bermusuh Dengan Qi Razali

Baru sahaja mendedahkan mengenai status hubungan mereka baru-baru ini, pelakon Nelydia Senrose menjelaskan bahawa dia tidak akan memusuhi lelaki yang pernah singgah di hatinya iaitu Qi Razali walaupun semuanya sudah berakhir kini.

“Kami berdua ingin fokus kepada kerjaya masing-masing dan perpisahan ini bukan bererti kami bermusuh dan masih berkawan. Apa pun sebab kami berpisah biarlah ia menjadi rahsia kami berdua kerana tidak mahu memperbesar-besarkan hal tersebut,” jelasnya kepada mStar Online.

Tambah pelakon ini, dia tidak menolak jodoh sekiranya ditakdirkan bersama namun dalam masa yang sama memberitahu bahawa perisitiwa yang berlaku turut memberi pengajaran kepadanya dalam meniti hari sebagai selebriti.

“Bercerita salah, sorok pun salah tetapi saya fikir pada masa hadapan cukuplah benda-benda peribadi hanya untuk pengetahuan diri sendiri. Bukan apa bila terlalu banyak didedahkan kepada umum ia banyak menimbulkan spekulasi dan kebanyakan daripadanya tidak tepat,” katanya.

Semoga Nelydia dan Qi akan dapat mencapai impian masing-masing dan jika sudah ditakdirkan anda bersama, akan bersama juga. Putus cinta bukan penghalang untuk terus berjaya dan melangkah ke depan, bukan? (rtky/s)


Polis Evo Kini Catat Kutipan RM13 Juta Selepas Tiga Minggu Tayangan

Jika sebelum ini, filem aksi yang mendapat perhatian ramai ini berjaya mencapai kutipan sehingga RM8 juta dalam masa kurang 2 minggu, kini sehingga 8 Oktober 2015, ia telah mencatat kutipan tiket sebanyak RM13 juta menerusi 102 buah pawagam seluruh Malaysia dan Brunei.

Ini juga dalam masa yang sama menjadikan ia sebagai filem Melayu paling laris tahun 2015 dan kedua terlaris di carta filem tempatan dan jumlah penonton masih belum berkurangan.

Menurut Naib Presiden & Ketua Astro Shaw, Najwa Abu Bakar, Astro Shaw yang merupakan penerbit filem Polis Evo, mengakui terkejut dan dalam masa yang sama turut bersyukur dengan perkara tersebut.

Selain itu, Najwa juga berterima kasih kepada peminat yang tidak henti-henti memberi sokongan kepada filem yang bertemakan aksi tersebut. (rtky/s)


Pekin Ibrahim Terkilan Dengan Berita Palsu Kematiannya

Turut terpalit dengan berita tentang kematiannya, Pekin Ibrahim bagaimanapun menafikan perkara berkenaan dan menyatakan pihak keluarganya turut bimbang dengan berita yang disebarkan bermula daripada laman Twitter.

“Berderau darah saya apabila diberitahu mengenai hal ini. Buat pertama kalinya, saya berhadapan dengan berita palsu sebegini. Saya terpaksa menelefon ibu di kampung agar dia tidak terkejut dengan berita ini”

“Saya sendiri lemah semangat apabila diberitahu mengenai berita palsu kematian saya, ini pula ibu saya yang sudah berusia. Tweet mengenai berita kematian saya tersebar luas sehinggakan ada yang memuat naik gambar untuk mengucapkan takziah”

“Saya sedang cuba memaklumkan kepada rakan-rakan bahawa berita itu adalah tidak benar sama sekali,” jelasnya kepada BH Online selain turut terkilan dengan berita tersebut. (rtky/s)


Erma Fatima Dan Ogy Ahmad Daud Kini Berdamai

Tidak mahu terus dihurung kisah lama hingga menyebabkan dua pelakon ini tidak brtegur, kini Erma Fatima dan juga Ogy Ahmad Daud telah kembali berdamai malah turut sama akan bergandingan semula dalam satu pementasan teater pada November ini.

Untuk pengetahuan anda, Erma dan juga Ogy pernah digandingkan bersama di dalam drama Pengantin Popular sekitar tahun 2014. Bagaimanapun, tindakan Erma menegur lakonan Ogy (yang lebih senior) ketika itu, membuatkan hubungan mereka dingin.

“Saya ketika itu hanya pelakon baharu, yang memandai mandai nak menegurnya. Sebagai pelakon senior, dia ada egonya tersendiri. Tapi semua itu kisah lama yang tak perlu dikenang lagi. Buang yang keruh, ambillah yang jernih,” jelas Erma kepada BH Plus.

Malah Erma juga berkongsi kisah bahawa dia pernah menyimpan wang perbelanjaan sekolah semata-mata ingin menonton lakonan Ogy di dalam filem Azura. Kini, dia bersyukur kerana hubungan antara mereka sudah kembali pulih.

Apa pun, tahniah kepada pelakon Umie Aida kerana telah berusaha dan berjaya menjernihkan kembali hubungan tersebut di mana mereka sudah 20 tahun tidak digandingkan bersama. (rtky/s)


Tasha Shilla Mahu Muhasabah Diri, Anggap Ujian Tarbiah Allah

Terhimpit dengan kontroversi yang ditimbulkan dirinya sendiri sepanjang tahun ini sebenarnya membuatkan Tasha Shilla lebih berhati-hati dalam meneruskan perjalanan kariernya dan mahu bermuhasabah dengan apa yang telah terjadi.

“Saya kini lebih berhati-hati dan lebih mendalami setiap perjalanan hidup dan karier Tasha sendiri. Setiap hari Tasha belajar daripada kesilapan. Dugaan dan ujian yang hadir, kita sendiri tak duga. Tapi Tasha terima dengan reda, asalkan kita tak putus asa dan kena selalu fikir positif”

“Tipulah kalau Tasha kata tak pernah kecewa dengan apa yang berlaku sebelum ini, tapi sampai bila nak bersedih? Kita tak digalakkan untuk terus rasa kecewa”

“Setiap apa yang berlaku itu adalah tarbiah daripada Allah untuk buatkan kita lebih kuat hadapi perjalanan hidup. Sebab itulah Tasha lagi suka ambil positif dan selalu bersangka baik,” jelasnya kepada Utusan Malaysia.

Selain itu, dalam masa yang sama, Tasha juga menjelaskan bahawa dia tidak pernah meletakkan sebarang kriteria tentang lelaki asalkan lelaki bertuah tersebut sanggup mempertahankan masa depan mereka bersama. Semoga Tasha berjumpa lelaki idaman satu hari nanti. (rtky/s)


Diana Amir Akui Sedia Tambah Anak Bila Bila Masa

Setelah mendirikan rumah tangga dan mempunyai cahaya mata, Diana Amir kini lebih banyak meluangkan masa bersama keluarga malah dalam masa yang sama turut menyatakan kesediannya untuk menambah cahaya mata bila-bila masa.

Berkongsi perkara tersebut kepada Harian Metro, Diana menjelaskan bahawa dia dan juga suami tidak pernah merancang mengenai hal tersebut. Sementara itu, ketika ini Diana masih lagi belum aktif untuk berlakon semula.

“Belum masanya lagi untuk saya kembali aktif. Memandangkan anak masih kecil, menyusu badan dan dijaga sendiri oleh saya, lebih baik tak terima sebarang tawaran dulu. Saya tak nak menyusahkan produksi atau pelakon lain sekiranya dalam keadaan ini saya terbabit dalam sesuatu projek”

“Insya Allah, kalau anak sudah besar dan boleh dikawal, saya akan terima. Saya terima tawaran mengacara ini sebab jadual dan waktu penggambaran tak lama berbanding drama atau filem. Jadi apabila saya keluar bekerja, anak dijaga oleh ibu mentua,” katanya. (rtky/s)


Kekasih Cemburu Fathia Latiff Berlakon Dengan Remy Ishak?

Lelaki mana tidak cemburu jika teman wanitanya akan banyak menghabiskan masa dengan salah seorang pelakon paling kacak di Malaysia, Remy Ishak. Terbaru khabarnya Fathia Latiff bakal bergandingan dengan pelakon itu untuk drama 13 episod.

Bercakap kepada Berita Harian hari ini, Fathia Latiff mengakui teman lelakinya Aiman Hakim Ridza kurang selesa apabila beliau digandingkan dengan Remy Ishak namun bukanlah bersifat cemburu membabi buta sehingga mampu merosakkan hubungan mereka.

“Aiman kurang gemar apabila mengetahui saya bakal bergandingan dengan Remy untuk drama bersiri itu. Namun bukan kerana dia tidak suka pada aktor itu sebaliknya risau kami akan kurang meluangkan masa bersama”

“Kebiasaannya saya akan berehat sekiranya Aiman sibuk dengan penggambaran dan begitulah sebaliknya. Dia risau jika perkara itu membuatkan hubungan semakin renggang kerana kedua-dua sibuk bekerja,” jelas Fathia Latiff.

Fathia Latiff & Remy Ishak akan terlibat sama dalam drama bersiri Rumi & Jawi arahan Erma Fatima yang dijadual memulakan penggambaran awal bulan depan dan bakal disiarkan di TV3 kelak. Mesti best nanti! (rtky/m)


Sharnaaz Ahmad: Pelakon Baru Mudah Berlagak Sombong

Memberikan pendapat berdasarkan pengalamannya di dalam bidang lakonan dan juga industri hiburan, pelakon Sharnaaz Ahmad menjelaskan sesetangah bakat baru yang diketangahkan mudah mendabik dada namun kurang bijak menangani kontroversi yang melanda.

“Zaman sekarang memang terlalu mudah pelakon baharu jadi teraju utama. Ada kabel atau pengaruh keluarga sedikit contohnya, senang-senang mereka boleh jadi watak utama. Dalam hal ini saya sendiri mengalu-alukan kehadiran bakat pelapis tapi biarlah dengan cara betul”

“Lebih afdal bermula dari bawah, baharu tahu jerih perih sebenar berjuang di liga seni. Kalau nak ambil berlakon pun, biarlah seiring dengan bakat”

“Ditambah pula, pelakon baharu mudah saja dapat promosi itu dan ini, malah ada yang sampai ditatang bagai minyak yang penuh. Mulalah naik tocang, berlagak tak kena tempat. Malah satu tahap bila perhatian dan limelight diberikan kepada mereka, ada yang tak boleh menanganinya sebaik mungkin kerana kurang pengalaman,” jelasnya kepada BH Online.

Mungkin ada betulnya juga apa yang diperkatakan oleh Sharnaaz selaku pelakon yang bermula daripada bawah. Malah pelakon ini juga berkata, jika dia ditempatkan di kalangan pelakon baru ketika ini, dia lebih sanggup bermula daripada bawah. (rtky/s)


Siti Saleha Nafi Dakwaan Minta Bayaran, Tidak Suka Cerita Hal Peribadi

Terpalit dengan spekulasi yang mengatakan pelakon Siti Saleha mengenakan bayaran untuk membuat kemunculan dalam sidang akhbar dan majlis hiburan sejak kebelakangan ini, perkara itu dinafikan sendiri oleh empunya diri.

“Dakwaan itu tidak betul sama sekali. Saya tidak mahu mendedahkan siapa pihak yang menyebarkan cerita itu dan dia memang bertujuan untuk menjejaskan nama baik saya. Saya sangat berharap peminat tidak percaya dengan cerita sedemikian,” jelasnya kepada Harian Metro.

Tidak mudah melatah dalam dakwaan tersebut, Siti juga dalam masa yang sama menjelaskan dia berharap peminat agar menghormati prinsipnya untuk tidak bercerita hal peribadi yang telah diterapkan dirinya sejak dulu lagi.

“Saya memang seorang yang tidak suka bercerita hal peribadi berbanding karier seni. Siapa calon suami saya, biarlah ia menjadi rahsia dulu. Apabila saya yakin dia adalah calon suami yang tepat, barulah saya bersedia untuk ke jenjang pelamin dan berkongsi cerita dengan pihak media serta peminat,” katanya. (rtky/s)


Kerana Kritik PM, Konsert Soo Wincci Kehilangan Penaja

Pada Ogos lalu, penyanyi Soo Wincci telah bersuara lantang dalam satu video yang mendesak Perdana Menteri, Datuk Seri Najib Razak meletak jawatan dengan niat mahu menjadi wakil buat rakyat yang menentang pentadbiran perdana menteri.

Melalui sumber daripada forum CARI, pihak penaja Konsert Solo Pertamanya telah mengumumkan tarik diri dan menyebabkan konsertnya yang sedang giat dalam persiapan menghadapi masalah kewangan yang kritikal.

Memetik kembali kata-kata penyanyi ini, dia sendiri menyatakan bahawa sudah bersiap menerima segala risiko di atas apa yang dilakukannya itu.

”Sebelum memuat turun video berkenaan, saya sudah bersiap sedia dengan segala risiko yang bakal diterima. Andai kata nama saya disekat di mana-mana saluran media, saya akur dengan perkara itu. Andai kata perjalan kerjaya saya menjadi sukar di negara sendiri, tidak mengapa. Saya akan terus berusaha dalam cara saya yang tersendiri”

”Apa yang dibuat bukan untuk kesenangan saya, tetapi demi generasi kita pada masa akan datang,” jelasnya kepada mStar Online sebelum ini. (rtky/s)


Peminat Puji Almy Nadia Kini Kembali Langsing

Jika dulu pelakon Almy Nadia pernah dicemuh haters kerana badannya berisi setelah melahirkan anak sulung mereka, kini Almy kembali dengan bentuk badan langsing, malah ia turut menarik perhatian peminatnya.

Selain itu, Almy juga turut berkongsi antara beberapa perkara yang dilakukannya demi mendapatkan kembali bentuk badan idaman. Bukan mudah sememangnya untuk kembali langsing. Namun hasilnya memang peminat pun perasan.

Tahniah kami ucapkan kepada Almy kerana tidak pernah berputus asa untuk mendapatkan kembali bentuk badan asal. Malah untuk menurunkan berat badan bukanlah sesuatu yang mudah dan sangat mencabar. Lepas ini tidak tahu haters mahu kata apa lagi. (rtky/s)


5 Cara Bajet Untuk Hiburkan Diri Dalam Ekonomi Sekarang

Dalam keadaan ekonomi yang tidak menentu sekarang ini, pastinya mengeluarkan sumber kewangan yang besar untuk menghiburkan diri bukan satu keputusan yang baik. Namun, kami ada beberapa cadangan alternatif untuk anda!

Permainan nostalgia ketika kita masih kecil sungguh menghiburkan, contohnya main penutup ceper atau batu seremban. Kadang kala perkara kecil sebegini mampu membuatkan kita cukup gembira menghadapi keadaan ekonomi yang tidak menentu. Tidak percaya? Cuba anda bawak ceper ke pejabat dan ajak rakan-rakan main.

Menyanyi di dalam kereta kami rasa semua orang pun pernah buat. Tidak kisahlah bersama keluarga mahu pun rakan-rakan. Ajak rakan anda tumpang sekali naik kereta menuju ke tempat kerja dan pasanglah lagu-lagu yang dapat dinyanyikan bersama. Sedar-sedar saja sudah sampai di pejabat.

Bila memasak sendiri, kita dapat berjimat banyak manakala tempat untuk berpiknik tidak perlu jauh-jauh. Cuba beritahu kami, siapa tidak suka luangkan masa bersama keluarga atau rakan-rakan di tepi sungai, ditambah pula ada bekal bihun dengan telur dadar potong halus-halus dan jangan lupa keropok ikan.

Dengan iflix, anda boleh layan komedi, drama, K-Drama, kartun ditambah lagi dengan filem-filem Hollywood, UK, Asian dan banyak lagi! Ini memang kira jimat habis. Sudahlah jimat, berbaloi-baloi pula. Masih ingat lagi anda begitu feeling layan drama bersiri Cinta Jangan Pergi atau filem Sembilu ? Kini anda boleh rasai kembali perasaan tersebut dengan melanggan iflix selama 30 hari PERCUMA! Akses penuh tanpa had tau!

Cara untuk kita berjimat tanpa keluar sebarang wang adalah dengan mengajak orang datang ke rumah kita sambil bawa makanan masing-masing. Eh, tidak lengkaplah kalau masing-masing sudah kenyang tapi tidak layan filem atau drama yang ada di iflix.

Okay, sekarang beritahu kami, siapa kata tidak boleh berjimat dalam keadaan ekonomi sekarang ini?


Che Ta Nasihat Wanita Agar Berusaha Sendiri

Kehadiran Rozita Che Wan atau lebih mesra dengan panggilan Che Ta di dalam industri adalah salah satu contoh bagaimana seorang selebriti mampu meneruskan kehidupan dengan perancangan yang betul. Malah kini Che Ta seringkali menjadi motivasi kepada peminatnya di laman sosial.

“Memang ada orang cakap saya ambil semua gambar bercuti untuk tujuan menunjuk-nunjuk, tetapi sebenarnya tidak. Saya mahu gambar itu menjadi motivasi kepada wanita di luar sana untuk berusaha sehingga berjaya dan boleh menjadi seperti saya dapat bercuti ke mana sahaja”

“Sebagai wanita, jangan mengharap sangat duit lelaki, perlu berdiri atas kaki sendiri,” katanya kepada Sinar Harian sambil menyatakan bahawa dia tidak memberi perhatian kepada perkara negatif di dalam kehidupannya.

Selain itu, Che Ta juga turut mendedahkan bahawa dia turut mengupah seorang jurugambar untuk mengambil gambarnya sekeluarga jika bercuti. Patutlah cantik-cantik belaka gambar Che Ta sekarang. (rtky/s)


Akim Ahmad Bakal Menyanyi Di Majlis Perkahwinan Sendiri

Hanya mahu besederhana dan kini menghitung hari untuk disatukan, Akim Ahmad menjelaskan bahawa dia tidak mengharap sebarang tajaan terhadap majlis mereka nanti yang akan berlangsung pada tahun hadapan.

“Bagi saya, cukuplah sekadar majlis sederhana bagi meraikan kedua-dua belah pihak. Semestinya kedua ibu bapa kami ingin menjemput sahabat rapat dan saudara terdekat”

“Kami tidak mengharapkan tajaan namun tidak menolak sekiranya tawaran diberikan bersesuaian dengan majlis itu nanti. Kami tidak mahu majlis kami dikawal dan mengikut kehendak pihak penaja. Saya juga tidak menolak kemungkinan untuk menyanyi di majlis perkahwinan sendiri,” jelas Akim kepada BH Plus.

Selain tidak menolak kemungkinan akan menyanyikan lagu baru yang dicpta khas untuk majlis perkahwinan mereka, Akim dalam masa yang sama turut memohon maaf kepada pihak media jika ada yang terasa hati kerana dia mengadakan majlis bertunang secara tertutup. (rtky/s)


Duda Didenda RM5,000 Kerana Tunjuk Anu Di Depan Rumah Siti Nurhaliza

Seorang lelaki yang juga merupakan duda berusia 49 tahun didenda RM5,000 oleh Mahkamah Majistret di sini, hari ini atas pertuduhan menunjukkan kemaluannya di hadapan rumah penyanyi nombor satu negara, Datuk Siti Nurhaliza di Bukit Antarabangsa, Ahad lalu.

Menurut laporan daripada Harian Metro, Majistret Noor Farah Hazwani Osman menjatuhkan hukuman itu terhadap Amiruddin Sulaiman selepas lelaki itu mengaku bersalah apabila pertuduhan dibacakan.

Mahkamah turut memerintahkan lelaki itu menjalani hukuman penjara enam bulan jika gagal membayar denda. Mengikut pertuduhan, dia didakwa menghina kesopanan pembantu rumah penyanyi itu dengan cara menunjukkan kemaluannya pada 5 petang, 4 Oktober lalu.

Bagi kesalahan itu, dia didakwa mengikut Seksyen 509 Kanun Keseksaan yang memperuntukkan hukuman penjara maksimum lima tahun atau denda atau keduanya, jika disabit kesalahan. (rtky/s)


Amyra Rosli Mahu Kelainan Berlakon Tanpa Amar Baharin

Salah seorang pelakon yang bakal membintangi teater Tenggelamnya Kapal Van Der Wicjk, Amyra Rosli menjelaskan dia cuba menjauhkan dirinya daripada Amar Baharin apabila tidak bergandingan sebagai pasangan hero dan heroin dalam teater ini untuk kelainan apabila acap kali digandingkan dalam drama.

“Untuk kali ini saya cuba untuk tidak bergandingan dengan Amar dalam teater untuk melihatkan perubahan dan kelainan. Sebelum ini, banyak drama-drama yang menggandingkan saya dan dia,” katanya sejurus selesai sahaja Sidang Media Teater Tenggelamnya Kapal Van Der Wicjk kelmarin.

Dalam pada itu, Amyra turut memberitahu sebelum ini dia telah mendapat tawaran untuk menerajui watak utama sebagai ‘Hayati’ tetapi terpaksa ditolak disebabkan komitmennya yang lain. Walaupun menolak watak yang sebesar itu, dia tetap optimis akan adanya rezeki yang lain kelak.

“Letak pada rezeki, saya rasa sebagai teraju utama perlu memberikan komitmen yang besar dan saya menerima sahaja tawaran untuk watak yang diberikan ini,” katanya watak Hayati itu telah dibintangi oleh Nabila Huda dalam teater Tenggelamnya Kapal Van Der Wicjk.

Teater Tenggelamnya Kapal Van Der Wicjk ini bakal dipentaskan pada 12-18 Oktober di Panggung Sari Istana Budaya. (rtky/h)


Fizo Omar Bangkit Setelah Dianiaya Rakan Kongsi Sendiri

Akibat terlalu percayakan rakan kongsi di awal penglibatannya dalam dunia perniagaan, Fizo Omar pernah ditipu dan dia akhirnya berhutang sebanyak RM8 juta namun itu bukanlah pengakhiran kepada kehidupannya.

“Saya ‘terduduk’ mendengar berita itu. Ibu saya menangis tidak henti manakala saya hampir pitam memikirkan di mana mahu cari duit sebanyak itu untuk membayar hutang kepada pihak bank. Lebih membebankan perasaan, bukan saya yang berhutang, tetapi mereka menipu tandatangan saya”

“Semuanya berlaku kerana saya tidak tahu selok-belok perniagaan dan terlalu percayakan rakan kongsi. Perkhabaran itu seperti halilintar membelah bumi hingga saya jadi hilang punca,” jelasnya kepada Harian Metro.

Menghadiri program motivasi dan sentiasa berpegang kepada konsep sentiasa memberi, Fizo sangat bersyukur kerana perkara tersebut kini mengajar dirinya untuk keluar daripada keadaan selesa selain tidak sanggup melihat ibunya hidup susah.

Malah dalam masa yang sama ia turut memberi pengajaran kepada Fizo untuk lebih berhati-hati dan kini dia sendiri sudah kembali bangkit dan sudah berjaya membeli kediaman idaman di Country Heights Kajang dan kereta impian.

Walaupun kini kes tersebut masih di dalam siasatan pihak berkuasa, semoga Fizo sentiasa bersemangat dalam menjalani kehidupan dan menjadi contoh kepada orang lain untuk tidak berputus asa dan berjaya. (rkty/s)


Erma Fatima Beri Peluang, Mahu Perbaiki Kehidupan Berumah Tangga

Pernah nekad untuk meneruskan penceraian, akhirnya Erma Fatima mengambil keputusan untuk tidak meneruskan hasratnya bercerai dengan suami, Bade Azmi dan mahu memperbaiki kehidupan berumah tangga.

“Saya dan dia (Bade) tak pernah bergaduh selama ini. Apa yang berbangkit hingga nak bercerai sebelum ini tiada kaitan dengan saya dan dia. Ia membabitkan hal orang lain. Malah hingga saya nak minta cerai pun, kami tak pernah bermasalah”

“Malah saya juga nampak kesungguhan suami untuk menyelamatkan rumah tangga ini. Apa yang lebih penting sekarang ini ialah menjaga hubungan kami yang sedia terjalin. Masalah lain yang tak berkaitan dengan saya itu ditolak ketepi”

“Dia sendiri cakap tak perlu ada krisis antara kami kerana tak ada masalah pun. Kami juga memilih untuk memberi peluang kepada diri sendiri dalam memperbaiki kehidupan rumah tangga ini. Dalam hal ini saya sendiri banyak istiqamah dan bermuhasabah diri,” jelas Erma kepada BH Online.

Malah menurut Erma, anak-anak juga menyatakan bahawa mereka tidak mahu dia dan juga Bade berpisah selain tidak mementingkan diri dalam hal tersebut. (rtky/s)


Shahrol Shiro Terpaksa Jalani Pembedahan Hari Ini Akibat Sinus

Shahrol Shiro terpaksa menjalani pembedahan di sebuah pusat perubatan swasta di Johor Bahru, hari ini akibat jangkitan sinus yang mengganggu dirinya seminggu lalu sehingga menyebabkan dia mengambil keputusan untuk berjumpa dengan doktor.

Menurut pelawak ini, dia tidak menyangka masalah pening kepala dan berdenyut pada bahagian atas kening kirinya sejak seminggu lalu disebabkan oleh sinus. Perkara itu disahkan sebaik sahaja dia membuat pemeriksaan di hospital.

“Sudah seminggu saya sakit kepala dan rasa berdenyut di bahagian kening kiri sangat mengganggu sampaikan tidur malam tidak lena. Berikutan tidak cukup rehat, saya jadi lesu. Ditambah lagi dengan jadual kerja yang padat, lagilah penat”

“Saya jadi bimbang dan pergi buat pemeriksaan di hospital pada Ahad lalu. Rupa-rupanya saya disahkan menghidap sinus dan terus ditahan di wad untuk menjalani pembedahan yang dijadualkan pagi esok,” jelasnya kepada Harian Metro.

Sementara itu, Shahrol juga turut berkongsikan perkara tersebut melalui sekeping gambar di Instagram yang meminta maaf kepada majikaannya kerana terpaksa berehat daripada aktiviti seni minggu ini kerana masalah kesihatan.

Perkara itu mengundang rasa risau di kalangan peminat selain ada juga yang mendoakan agar Shahrol selamat menjalani pembedahan. Buat Shahrol, semoga pembedahan berjalan lancar dan segera sembuh. (rtky/s)


Sari Yanti Berjaya Cara Sendiri, Pilih Untuk Sederhana Dalam Hidup

Tidak mahu mendabik dada di dalam industri hiburan, pelakon Sari Yanti menjelaskan bahawa dia mengakui bahawa dirinya tidaklah sepopular mana namun dalam masa yang sama turut memberikan yang terbaik di dalam lakonannya.

“Kejayaan itu sebenarnya subjektif pada setiap orang dan bergantung dengan apa yang kita nak. Mungkin ada artis yang inginkan anugerah sebagai pengiktirafan dan itu terpulanglah kepadanya sendiri. Saya tetap anggap saya berjaya dengan cara tersendiri”

“Cuma saya sedar tahap populariti saya ibarat suam suam kuku. Apatah lagi saya sendiri jarang turut serta dalam majlis gah yang mengiktiraf pencapaian anak seni. Bukannya tak dijemput, tetapi apabila fikirkan anak, saya rasa malas nak pergi,” jelasnya kepada Harian Metro.

Tambah Sari Yanti, dia lebih suka bersederhana di dalam kehidupannya selain jarang untuk mengambil tahu tentang tahu tentang kisah orang lain lebih-lebih lagi apabila melibatkan perkata berkaitan sosial media. (rtky/s)


Rita Rudaini Kongsi Rasa Syukur Bersama Peminat Di Instagram

Setelah berhempas pulas sekian lama, akhirnya pelakon Rita Rudaini berjaya mendapatkan hak mutaahnya dan dia turut berkongsikan kegembiraan tersebut bersama peminat di laman Instagram miliknya.

“Alhamdulillah, orang menipu takkan ke mana. Allah sentiasa bersama orang yang dianiaya. Sebelum ini ada seorang hamba Allah mendakwa saya sebagai seorang isteri yang tidak layak untuk mendapat tuntutan mutaah iaitu haknya sendiri”

“Alhamdulillah Allah maha adil dan maha mengetahui. Syukur ya Allah. Kemenangan berpihak pada orang yang benar. Syukur, saya menang dalam kes mutaah dan saya telah diisytiharkan oleh mahkmah bahawa saya layak untuk mendapat mutaah,” antara kata-kata Rita di laman Instagram miliknya.

Perkongsian Rita mendapat sokongan daripada peminatnya yang juga sentiasa mengikuti perkembangan pelakon ini. Apa pun, tahniah kepada Rita di atas perjuangannya yang tidak putus-putus selama ini. (rtky/s)


Shah Iskandar Sudah Bersedia Jadi Suami

Bakal mendirikan rumah tangga pada awal tahun hadapan, pelakon berasal daripada Singapura, Shah Iskandar menyatakan bahawa dia mengalu-alukan jika ada penaja yang mahu menaja perkahwinan mereka.

“Kalau boleh saya nak uruskan majlis perkahwinan saya ini dengan duit titik peluh sendiri terutama sekali dalam penyediaan katering. Tetapi sekiranya ada pihak yang berminat nak menaja, saya alu-alaukan dan lahirkan rasa syukur, kata orang rezeki jangan ditolak”

“Paling penting majlis pernikahan dan resepsi nanti akan berjalan dengan lancar, Insya-Allah. Alhamdulilah, persediaan dari segi mental dan fizikal itu penting sebelum mengubah status kita daripada bujang kepada suami orang”

“Jadi ini semua doa semua pihak terutama peminat saya yang tidak henti-henti memberikan sokongan. Mengenai tarikh perkahwinan saya itu, ia masih belum dapat diputuskan lagi,” jelasnya kepada rancangan Melodi.

Tambah pelakon ini, dia akan memberitahu mengenai tarikh perkahwinannya apabila sudah tiba waktunya nanti. Semoga semuanya berjalan lancar dan dipermudahkan. (rtky/s)


Ezad Exist Selamat Timang Cahaya Mata Kedua

Tahniah kepada penyanyi Ezad Exist kerana telah selamat menyambut kelahiran cahaya mata kedua semalam (5 Oktober) dan apa yang lebih penting, isterinya Nor Azeana Ramli turut sama dapat melihat anak kedua tersebut bersama suami tercinta.

“Alhamdulillah anak lelaki saya selamat dilahirkan tanpa sebarang masalah. Cuma saya sedang menunggu perkembangan isteri kerana dia mengalami pendarahan yang banyak,” jelasnya kepada Harian Metro .

Nor Azeana sebelum ini nekad mahu melahirkan anak kedua mereka walaupun disahkan mengidap ketumbuhan Stroma Gastrousus (GIST) yang akan memberi kesan sampingan.

Malah Ezad sendiri pernah mengharapkan keajaiban akan berlaku dan berdoa agar ketumbuhan tersebut akan hilang setelah isterinya melahirkan anak. Buat Ezad, semoga semuanya baik-baik belaka. (rtky/s)


Mahkamah Perintah Aidil Zafuan Bayar Rita Rudaini RM30,000

Berhubung dengan tuntutan Rita Rudaini terhadap Aidil Zafuan, Mahkamah Tinggi Syariah Shah Alam sebentar tadi memerintahkan pemain pertahanan pasukan JDT, Aidil Zafuan membayar kepada bekas isterinya RM30,000 daripada tuntutan sebenar RM300,000 yang dipohon Rita Rudaini sebagai mutaah.

Memetik laporan daripada Sinar Harian, keputusan itu dibuat Hakim Syarie, Mawardi Che Man selepas berpuas hati plaintif, Rita Rudaini layak membuat tuntutan tersebut.

Dalam penghakimannya, beliau berkata, mahkamah menilai dua perkara iaitu kemampuan defendan, Aidil Zafuan dan keadaan serta keperluan Rita Rudaini.

“Mahkamah memutuskan penceraian yang berlaku bukan berpunca daripada keaiban isteri. Sehingga diceraikan melalui khidmat pesanan ringkas (SMS), plaintif tidak pernah disabitkan dengan kesalahan nusyuz walaupun defendan telah memfailkan perintah kembali taat namun ia ditarik semula,” katanya. (rtky/s)


Sekitar Percutian Bulan Madu Nubhan Di Eropah

Manis sungguh kami lihat perkongsian gambar Nubhan dan juga isterinya yang telah berbulan madu di Eropah selepas melangsungkan perkahwinan pada 29 Ogos lalu di kediaman keluarga Afifah, di Seremban 2, Negeri Sembilan.

Sebelum ini, Nubhan pernah menjelaskan bahawa isterinya, Afifah masih lagi belajar dalam bidang perubatan di Mesir dan akan tamat pengajian pada Jun 2016. Jadi mereka menggunakan kesempatan yang ada untuk bercuti dan berbulan madu di bumi Eropah.

Perkongsiannya itu juga turut mendapat perhatian peminat dan rata-ratanya juga mahu ke destinasi yang pernah dilawati pasangan ini. Kami kongsikan beberapa lagi gambar sepanjang mereka berbulan madu di sana. Enjoice! (rtky/s)


Zul Ariffin Mahu Tumpu Pada Kerjaya

Terpalit dengan kontroversi bahawa dia kini sedang bercinta dengan Zahirah MacWilson baru-baru ini hanya kerana mereka dilihat keluar berdua, Zul Ariffin menyifatkan perkara tersebut sebagai asam garam kehidupan selebriti.

“Peminat yang mengikuti perjalanan dan perkembangan diri saya akan faham malah tidak sesuka hati menyebarkan fitnah untuk menjatuhkan saya. Hanya segelintir kecil individu yang tidak berpuas hati sering mengaitkan saya dengan pelbagai spekulasi tidak berasas”

“Setiap gosip yang diperkatakan, saya mempunyai jawapan. Saya tidak pernah lari dari memberi kenyataan kepada media sekiranya ada yang bertanya”

Saya harap peminat dapat membezakan antara kerjaya dengan peribadi. Saya risau isu membabitkan diri saya akan turut terpalit kepada keluarga kerana mereka tidak terbabit di dalam industri,” jelas Zul kepada Berita Harian sambil menyatakan dia bertekad untuk berhenti berkongsi mengenai kisah peribadinya.

Mungkin itu antara nilai yang perlu dibayar oleh Zul Ariffin sebagai seorang pelakon lebih-lebih lagi ketika namanya sedang melonjak naik. (rtky/s)


Gambar Erin Malek Bersama Anak Sulungnya

Selamat melahirkan bayi anak sulungnya pada 1 Oktober lalu, baru-baru ini rakan-rakan Erin Malek telah melawatnya dan pelakon ini juga turut berkongsikan gambar terbaru anak sulungnya itu yang diberi nama Mohamed Faliq Bin Mohamed Farriz.

Sebelum ini, Erin Malek turut menceritakan bagaimana beliau yang sebelum ini mengandung anak kembar terpaksa berhadapan situasi melahirkan seorang anak sahaja apabila kembar kepada Faliq meninggal dunia ketika kandungannya mencecah usia 16 minggu.

Bagaimanapun, ibu ini kuat untuk menghadapi perkara berkenaan dan berkongsi kegembiraan bersama peminat melalui gambar yang dimuatnaikkan di akaun Instagram miliknya.

Semoga keluarga kecil ini akan bertambah besar dan pastinya kehadiran Faliq akan menambah seribu kegembiraan bukan sahaja buat Erin malah peminat setianya. Kami kongsikan kepada anda beberapa keping gambar Faliq bersama Erin dan juga rakan-rakannya. Enjoice! (rtky/s)


Ayda Jebat Muhasabah Diri Melalui Komen Peminat

Tidak pernah lekang dengan kisah kritikan peminat dan juga haters, nampaknya pelakon Ayda Jebat sangat menghargai mereka malah di atas sikpanya itu juga, ada haters yang kini sudah menjadi peminatnya pula.

“Adat menjadi seorang selebriti, ada yang suka, ada juga yang sebaliknya. Bagi saya sendiri, saya amat menghargai mereka yang bergelar haters. Kadang-kadang ada betulnya apa yang diperkatakan oleh mereka”

“Jadi saya sendiri akan cuba untuk muhasabahkan diri serta menjadi orang yang lebih baik lagi selepas ini. Saya membaca semua komen yang ditinggalkan di Instagram dan Twitter. Saya juga membalas segala komen negatif yang diberikan dengan baik,” jelas Ayda kepada portal Murai.

Malah pelakon ini juga yang memang terkenal dengan sifat peramahnya bersama peminat juga mengakui dia tidak mampu untuk memuaskan semua pihak namun mencuba sedaya upaya membalas komen yang terdapat di laman sosialnya.

“Sejujurnya, saya tidak boleh puaskan hati semua pihak. Ada juga di kalangan mereka yang dahulunya memberikan komen buruk serta tidak suka dengan saya, tetapi akhirnya mereka pula menjadi peminat saya apabila saya melayan mereka dengan baik,” katanya. (rtky/s)


Siti Nurhaliza Diiktiraf Di Antara Muslim Paling Berpengaruh Dunia

Baru baru ini, nama Dato’ Siti Nurhaliza telah tersenarai dalam majalah tahunan The World’s 500 Most Influential Muslim untuk edisi tahun 2016 yang menjadikan beliau merupakan artis wanita pertama dalam senarai tersebut yang mula dikeluarkan pada tahun 2009.

Bercakap kepada Harian Metro, Siti Nurhaliza meluahkan rasa bersyukur dan terkejut dengan penghargaan itu namun tidak merancang untuk membuat apa apa majlis kesyukuran ekoran berita baik ini.

BACA: Komen Dato’ Siti Nurhaliza Di Instagram Cristiano Ronaldo Jadi Perhatian

“Alhamdulillah, saya mendapat tahu mengenai perkara ini menerusi artikel dari media sosial dan ada peminat yang kongsikan hal ini. Terima kasih banyak-banyak atas penghargaan ini dan semoga saya istiqamah dan mampu menyumbangkan sesuatu kepada agama, bangsa dan negara,” ujarnya.

Selain Siti Nurhaliza, penyanyi Hafiz Hamidun dan kumpulan nasyid Raihan juga pernah menerima penghargaan yang sama. (rtky/m)


Maya Karin Akui Rindu Untuk Kembali Berpasangan

Tidak pernah lekang daripada soalan mengenai kesediaan dirinya untuk berkahwin lain, baru-baru ini melalui Berita Harian, pelakon Maya Karin menjelaskan bahawa dia kini kembali terbuka hati untuk berkahwin.

“Bukan tiada yang cuba mendekati, tetapi saya belum bertemu jejaka yang sesuai dan serasi dengan jiwa. Memang saya boleh pilih dan terima siapa saja yang ada di depan mata jika terdesak untuk berkahwin tetapi tiada gunanya”

“Saya tidak mahu dikatakan terhegeh-hegeh menuntut cinta dengan lelaki. Mengimbau kenangan silam, saya lebih berhati-hati dengan lelaki. Banyak yang datang menghimpit tetapi sejauh mana keikhlasan mereka? Dalam hati, saya sudah mula rindu untuk kembali berpasangan”

“Mungkin belum sampai jodoh namun saya terima takdir hidup ini. Hari ini saya belum menemuinya, siapa tahu jodoh hadir beberapa tahun akan datang. Insya-Allah, saya percaya aturan jodoh dan ketentuannya,” jelas Maya.

Apa pun, semoga Maya Karin bertemu jodoh yang akan kekal sehingga akhirnya. Mungkin juga cinta Maya akan hadir dalam masa yang tidak disangka-sangka dan pastinya peminat pun akan turut gembira dengan berita gembira tersebut. (rtky/s)


Raja Ilya Anggap Hubungan Dengan Syafie Naswip Sebagai Kakak Dan Adik

Mula rapat dengan pelakon Syafie Naswip, Raja Ilya bagaimanapun menjelaskan bahawa dia dan pelakon tersebut tidak mempunyai sebarang hubungan istimewa malah menyifatkan hubungan mereka sebagai kakak dan adik.

“Saya mula rapat dengan dia kerana banyak bekerjasama untuk drama. Syafie adalah seorang budak yang baik dan rajin. Saya dan beberapa orang rakan artis menyenangi personaliti Syafie”

“Dia pandai membawa diri dalam industri dan membuatkan orang ramai terhibur dengan keletahnya. Terbaharu, kami bersama-sama ke Perlis bagi memeriahkan program Drama Bas anjuran TV3 dan TV9,” jelasnya mengenai perkara itu kepada BH Online.

Sebelum ini, Syafie telah memuat naik gambar mereka berdua di laman Instagram sekaligus membuatkan peminat tertanya-tanya sama ada mereka menjalin sebarang hubungan istimewa. (rtky/s)


Nelydia Senrose Mahu Fokus Kepada DIri Sendiri Terlebih Dahulu

Baru-baru ini, Nelydia Senrose dan juga kekasih hati, Qi Razali pernah diasak soalan mengenai hubungan mereka yang dikatakan goyah apabila masing-masing meluahkan perasaan di sosial media. Namun mereka menafikan sekerasnya perkara tersebut, sehinggalah Nelydia membuka cerita sebenar mengenai mereka di Kosmo!

“Terus terang, buat masa ini saya selesa bersendirian dan tidak mahu fokus fasal cinta. Kalau boleh, saya mahu buat keluarga bangga dengan pencapaian dalam kerjaya sebelum melangkah ke fasa seterusnya baik dalam alam perkahwinan ataupun perkara lain yang bakal saya ceburi”

“Saya sedar sebelum ini banyak cerita yang mengatakan saya sedang dalam persiapan untuk mendirikan rumah tangga tetapi sebenarnya tidak ada-apa perancangan yang dilakukan. Berilah saya peluang untuk fokus kepada diri terlebih dulu”

“Saya tidak kisah jika cinta hadir kemudian. Apa yang paling penting sekarang ini saya mahu sayangkan diri saya dulu. Ini bukan bermakna saya pentingkan diri sendiri tetapi saya mahu meletakkan diri saya di satu tahap yang berbeza supaya orang lain tidak mudah memperkotak-katikkan diri ini,” kata Nelydia menjelaskan segalanya.

Selain itu, Nelydia yang sebelum ini sudah menjalin cinta hampir tiga tahun bersama Qi enggan mendedahkan perkara sebenar yang menjadi penyebab perpisahan mereka.

Apa pun dia tidak menolak jodoh jika mereka sememangnya sudah ditakdirkan bersama – okay ini jawapan cliche. Apa pun, semoga Nelydia mahu pun Qi dapat mengejar impian masing-masing. (rtky/s)


Atikah Suhaime: Ia Tiada Kaitan Dengan Suami Orang

Terpalit dengan kontroversi tinggal sebumbung dengan teman lelaki baru-baru ini, pelakon kelahiran Singapura Atikah Suhaime ini menjelaskan gosip itu antara salah satu gosip yang sukar diterima.

“Pada mulanya, saya marah apabila dikaitkan dengan gosip ini tetapi selepas difikir-fikirkan ia perkara kecil saja. Buat apa saya nak ambil hati dengan apa orang cakap kerana ia hanya gosip semata-mata. Lagipun, yang penting saya tidak ada kaitan dengan suami orang”

“Saya bercinta dengan lelaki biasa yang masih muda dan kami ada impian sendiri. Cuma, apabila gosip itu timbul, teman lelaki saya berasa janggal. Kasihan juga pada keluarganya (kekasih) kerana mereka tidak tahu-menahu pun”

“Macam ibu bapa saya, kedua-duanya sudah faham. Bahkan, keluarga saya juga tahu perkara sebenar dan mereka boleh terima dakwaan itu sebagai gosip yang lumrah dalam kehidupan selebriti,” jelasnya kepada Harian Metro sambil menyatakan gosip itu tidak memberi kesan kepada kerjayanya. (rtky/s)


Nora Danish, Nedim Bercuti Bersama Di Bali?

Sebelum ini, Nora Danish sendiri pernah menjelaskan kepada media bahawa hubungan di antara dia dan juga Nedim sudah pun berakhir, namun melalui gambar yang dikongsikan olehnya dan juga pelakon Ashraf Sinclair, ia bagaikan memberi petunjuk bahawa mereka kini berada di satu tempat yang sama.

BACA: 12 Gambar Baru Nora Danish Bertudung Yang Buat Anda Jatuh Cinta

Umum mengetahui (melalui perkongsian gambar di Instagram) bahawa Nora kini sedang bercuti di Bali dan telah memuatnaik gambar bersama Bunga Citra Lestari yang juga merupakan isteri kepada Ashraf Sinclair.

Lebih menarik lagi, Ashraf juga turut berkongsikan gambar dia dan Nedim di sana. Perkara itu seterusnya menarik perhatian peminat sekaligus menimbulkan spekulasi bahawa Nora dan juga Nedim sedang bercuti bersama.

Bagaimanapun, Nora sebelum itu ada memuatnaik gambar bersama rakannya yang lain dan mungkin juga dia bertembung dengan Nedim di sana secara tidak sengaja dan kebetulan terjumpa pula pasangan Ashraf Sinclair dan isterinya. Manalah kita tahu,kan? (rtky/s)


Zad Zaidi Anggap Sambung Belajar Sebagai Cabaran Kepada Diri Sendiri

Zed Zaidi yang juga merupakan Presiden Persatuan Seniman Malaysia (Seniman), kini mahu menyambung pengajian di peringkat Sarjana dan Doktor Falsafah (PhD) secara serentak di Universiti Malaysia Sabah (UMS) sebagai satu cabaran kepadanya.

“Saya terkejut juga apabila pihak UMS beri peluang buat Sarjana dan Doktor Falsafah secara serentak tetapi ini adalah peluang saya untuk menuntut ilmu bukan sahaja untuk kepuasan diri tetapi berharap dapat memberi kembali kepada masyarakat pada masa hadapan.

“Ini bukan bebanan tetapi satu cabaran kepada diri saya sendiri sama ada saya boleh lakukan atau pun tidak. Sebagai pemimpin saya ingin melihat lebih ramai ahli Seniman menyambung pengajian di peringkat universiti kerana pendidikan itu bukan sahaja penting tetapi ia dapat memberi tambah nilai kepada diri mereka”

“Ilmu juga adalah persediaan pada masa hadapan kerana kita tidak akan selamanya berada dalam industri ini. Dengan ijazah yang ada kita mungkin boleh menjadi seorang pendidik selain menyumbang kembali kepada bidang seni,” jelasnya kepada mStar Online.

Tambah Zed, memandangkan dia memilih untuk membuat kajian, dia tidak perlu menghadiri kuliah di universiti tetapi perlu bijak membahagikan masa dalam menyiapkan tugasan selain optimis dapat menyelesaikan pengajian menjelang tahun 2020. Semoga semuanya dipermudahkan dan good luck Zed Zaidi.


Che Ta Lebih Memilih Watak Dalam Lakonan, Utamakan Bidang Perniagaan

Sering kali memuatnaik gambar percutian ke luar negara bersama keluarga dan juga gambar barangan berjenemana mewah, Rozita Che Wan mengakui ada segelintir pihak yang mempertikaikan kemewahannya.

“Biasalah mulut orang. Padahal ramai yang tahu saya turut sibuk dengan perniagaan saya. Itu adalah sumber pendapatan utama. Setakat ini saya menjalankan sebanyak empat jenis perniagaan iaitu syarikat produksi, bidang fesyen menerusi label Padusi, minyak wangi (Precious dan Gorgeous) dan tak lama lagi produk kecantikan pula,” jelasnya kepada mStar Online.

Malah menurut pelakon ini, dia kini lebih memilih tawaran berlakon dan hanya akan memilih watak yang berbeza selain kini mahu memberi lebih tumpuan kepada perniagaan.

“Saya fikir macam ni, jika berlakon saya raih pendapatan kira-kira RM70,000 sebulan. Tetapi dengan perniagaan, saya boleh buat sehingga RM200,000 sebulan. Jadi saya fikir, lebih baik berniaga sendiri dan saya pun puas hati apabila penat lelah kita bersengkang mata sampai ke pagi berhasil”

“Berbeza dengan kerjaya lakonan. Tetapi lakonan memberi populariti di mana ia boleh membantu meningkatkan perniagaan yang dijalankan,” katanya lagi. (rtky/s)


Lana Nodin Kini Hamil, Akui Idam Empat Orang Anak

Bermula hanya dengan rasa tidak sedap badan seterusnya membuat pemeriksaan doktor, Lana Nodin kini disahkan hamil dan pastinya suami, David McKienzie turut gembira dengan berita tersebut.

“Alhamdulillah, kami dikurniakan rezeki awal. Ikut perancangan kami mahukan anak selepas dua tahun berkahwin, tapi itu semua ketentuan Allah SWT dan kami bersyukur. Jika difikir balik, semua itu ada hikmah kerana usia kami bukannya muda lagi”

“Sekiranya dua tahun dari sekarang baru nak dapat anak, saya rasa agak lambat juga. Apatah lagi saya mahukan empat anak,” jelas Lana di mana kandungannya kini sudah memasuki trimester kedua kepada Harian Metro.

Selain itu, menurut Lana dia tidak kisah untuk mengikuti di mana suaminya akan bertugas untuk menjadi jurulatih namun jika boleh, pelakon ini ingin bersalin di Kuala Lumpur dan perkara tersebut tidak dihalang oleh David.

Tambah Lana, dia turut mengalamai alahan apabila melihat spaghetti berwarna hijau malah dalam masa yang sama boleh makan makanan pedas sedangkan sebelum ini dia langsung tidak boleh menjamah hidangan yang pedas. (rtky/s)


Nabil Ahmad Terkesan Melihat Susah Payah Jemaah Lain

Berkongsi pengalaman pertamanya berada di tanah suci Mekah baru-baru ini, pelakon dan juga pelawak Nabil Ahmad menjelaskan bahawa pemergiannya mengerjakan haji memberikan kesedaran tentang pentingnya bersyukur.

BACA: Nabil Ahmad: Doakan Saya Dan Jemaah Lain Selamat Kerjakan Haji

“Saya paling terkesan apabila melihat jemaah haji lain yang bersusah payah ke sana (Mekah) dalam keadaan serba kekurangan. Mereka tidur di tepi jalan”

“Saya naik bas ke Mina, mereka berjalan kaki dalam keadaan panas terik. Bukan semua orang senang seperti jemaah Malaysia yang diurus dalam keadaan sempurna,” ceritanya kepada mStar Online.

Selain itu, Nabil juga menyatakan rasa cemburunya apabila disoal mengenai kejadian rempuhan di Mina yang mana berlaku di sana ketika umat Islam dengan melakukan ibadah melontar jamrah di sana.

“Apa yang saya boleh katakan, saya terima kejadian itu dengan hati terbuka. Bagi saya, kejadian itu hanya penyebab sahaja dan saya cemburu kerana mereka dapat meninggal dunia di Mekah ketika sedang beribadat,” jelasnya. (rtky/s)


Erin Malek Selamat Lahir Anak Sulung

Dalam kemaskini terbaru menerusi Instagram, Erin Malek telah mengesahkan yang beliau sudah selamat melahirkan anak sulung lelaki yang diberi nama Mohamed Faliq Bin Mohamed Farriz. Bayi lelaki itu selamat dilahirkan pada pagi 1 Oktober 2015 yang lalu.

Erin Malek turut menceritakan bagaimana beliau yang sebelum ini mengandung anak kembar terpaksa berhadapan situasi melahirkan seorang anak sahaja apabila kembar kepada Faliq meninggal dunia ketika kandungannya mencecah usia 16 minggu.

“Assalamualaikum. 1 Oktober 2015, Khamis, 9.27 pagi. Alhamdulillah ia adalah hari paling indah buat saya dan Farriz. Kami ingin memperkenalkan anak kami, Mohamed Faliq Mohamed Farriz”

“Bagaimanapun mungkin ramai tidak mengetahui adik kembar kepada Faliq meninggal dunia ketika kandungan saya berusia 16 minggu,” tulis Erin Malek.

Erin Malek turut menjelaskan seorang lagi anaknya itu disahkan meninggal dunia akibat lebihan cecair di dalam perut sehingga badan membengkak namun tidak perlu mengugurkan janin berkenaan dan boleh meneruskan kandungannya seperti biasa sehingga 9 bulan.

“Perasaan saya berbaur-baur apabila melihat wajah Faliq kerana dia mengingatkan saya kepada kembarnya. Saya dan suami sedih dengan kejadian itu namun kami percaya Allah mempunyai perancangan lebih baik untuk kami sekeluarga”

“Dikesempatan ini juga kami ingin mengucapkan terima kasih kepada keluarga, rakan-rakan dan semua yang memberi sokongan dan doa. Terima kasih,” tambahnya. (rtky/m)


Kahwin November, Mila Jirin Tolak Tajaan

Bakal melangsungkan perkahwinan pada November depan, penyanyi dan pelakon Mila Jirin memberitahu dia dan bakal suaminya, Ahmad Ailis Mustapha atau Isz lebih selesa tidak menerima sebarang tajaan kerana enggan mengecewakan mana-mana pihak.

“Bukan berlagak ataupun tidak sudi, tetapi Mila lebih berpuas hati jika dia dapat menggunakan wang titik peluhnya bagi merealisasikan majlis sekali seumur hidup itu”

“Jika mereka masih mahu menghulurkan bantuan dalam majlis itu boleh, cuma izinkan saya dan bakal suami untuk memberi token penghargaan pada kerja mereka. Kalau dapat harga istimewa, apa salahnya. Rezeki jangan ditolak,” ujarnya.

Mengenai perkembangan seni, single terbaharunya yang bertajuk Bukan Isteri Sempurna sudah mula berkumandang di corong-corong radio.

Di samping itu, juara Akademi Fantasia (AF5) ini juga rancak dengan perniagaannya Bizz Milla Katering, Baju Kurung Milla dan Restoran Embun Urai yang sekarang semakin maju. (rtky/fr)


Julia Ziegler Tidak Menyesal Kongsikan Gambar Berbikini Ketika Bercuti

Beranijuga kadang kadang selebriti kita memuat naik gambar seksi mereka di laman sosial, bukan apa peminat sekarang ini masing masing sudah seperti jerung. Pantang ada salah sedikit, pasti akan datang kritikan yang menyakitkan hati.

Terbaru Julia Ziegler ada memuat naik beberapa keping gambar dirinya yang hanya berbikini ketika bercuti di Pulau Redang, Terengganu dan beliau mengakui tidak kisah dengan apa persepsi masyarakat sekeliling — hanya mahu bergembira.

BACA: Julia Ziegler Bercinta Dengan Rakan Lama, Belum Rancang Untuk Kahwin

“Saya tidak kisahlah apa orang nak cakap, yang penting saya gembira dengan apa yang saya lakukan, sampai bila kita nak fikir apa orang cakap tentang kita”

“Saya hanya ingin kongsi apa yang menarik di pulau ini dan aktiviti yang saya lakukan bersama kawan-kawan. Ini masa untuk bergembira selepas penat bekerja dan berhadapan dengan tekanan di Kuala Lumpur,” ujarnya kepada mStar Online.

Julia Ziegler turut menambah yang berbikini bukan sesuatu yang pelik orang lakukan di Pulau Redang malah ramai lagi yang lebih seksi dari dirinya namun tidak mendapat perhatian ramai hanya kerana mereka bukan bergelar selebriti. (rtky/m)


Tasha Shilla Akui Dirinya Kini Mahu Berehat Kerana Terlalu Kuat Bekerja

Tidak menjadikan kontroversi yang tercetus membabitkan dirinya sendiri sejak kebelakangan ini, pelakon Tasha Shilla menjelaskan bahawa perkara tersebut tidak pernah membuatkan dirinya lemah untuk terus berdaya saing di dalam industri hiburan.

“Apa sahaja yang berlaku kepada saya sejak kebelakangan ini bukanlah untuk menjadikan saya lemah sebaliknya ia memberikan saya suntikan baharu untuk lebih bersemangat dan tabah untuk terus menjalani kehidupan ini,” jelas Tasha kepada portal The Rakyat Post.

Selain itu, timbul juga spekulasi yang mengatakan kini Tasha sudah pun digam semua stesen televisyen kerana kontorversi yang melanda. Namun pelakon ini bagaimanapun menafikan perkara tersebut.

“Berita itu (disenarai hitam) tidak benar sama sekali. Saya memang sengaja mahu berehat memandangkan sejak hampir lapan tahun lalu, saya sudah terlalu kuat bekerja”

“Buat masa ini, saya belum menerima sebarang tawaran dan saya hanya akan mengumumkan apabila semuanya sudah disahkan,” katanya lagi. Apa-apa pun, semoga nama Tasha Shilla akan terus gemilang di persada seni tanah air. (rtky/s)


Awie Sifatkan Perpecahan Wings Dulu Kerana Terlalu Ikut Emosi

Pernah dibelenggu dengan masalah rumah tangga, penyanyi rock Awie mengakui ada perkara yang lebih menyakitkan daripada bercerai iaitu berpisah dengan anggota kumpulan Wings yang sebelum ini menjangkau lapan tahun.

“Hubungan kami seperti hubungan perkahwinan dan jika bercerai sudah tentu sedih, malah saya lebih terasa perpisahan dengan mereka daripada berpisah dengan isteri saya”

“Ia kerana Wings punca rezeki kami, sumber pendapatan Wings juga yang beri makan pada isteri dan anak-anak saya, begitu juga dengan ahli yang lain,” jelasnya kepada mStar Online.

Menurut Awie, keputusan Wings sebelum ini untuk berpecah adalah berpunca daripada tindakan yang terlalu mengikut emosi malah dia selaku vokalis kumpulan tersebut juga turut menyesal dengan perkara tersebut.

“Kini saya lebih banyak bersabar dan jika marah atau terasa dengan sesuatu perkara saya hanya berdiam diri. Mereka juga faham kalau saya diam sahaja bermakna saya terasa atau kecil hati,” ujarnya. (rtky/s)


Waris Ajak Masyarakat Tinggalkan Rokok

Pengalaman setelah bergelar suami membuatkan Waris menyedari nikmat kehidupan berumah tangga malah demi kelangsungan keluarga yang baru dibinanya itu, penyanyi ini juga kini telah membuka sebuah kedai vape di Gombak Selangor, baru-baru ini.

“Saya membuka bisnes ini pun sebab pengalaman diri saya sendiri yang sudah mampu untuk meninggalkan rokok. Memang pada mulanya, agak kekok dan tidak biasa dengan vape tetapi lama-kelamaan, saya semakin selesa dan tidak lagi menghisap rokok,” jelasnya kepada portal The Rakyat Post.

Waris juga menjelaskan dia mahu mengambil peluang berniaga vape yang kini sedang menjadi trend, malah dalam masa yang sama mendidik masyarakat tentang kebaikan vape yang jauh lebih sihat daripada rokok.

Selain itu, menurut penyanyi ini dia dan isterinya kini juga sememangnya tidak sabar untuk menjadi ibu dan bapa serta turut berhasrat untuk memiliki anak secepat yang mungkin dengan izin Allah. (rtky/s)


Lelaki Tipu Orang Ramai RM700,000 Guna Nama Rozita Che Wan

Penipuan yang dilakukan oleh sesetengah peniaga di Instagram bukan perkara baru sejak dua tiga tahun ini, namun kes yang membabitkan nama Rozita Che Wan ini nampaknya menjadi tanda aras baru dalam arena penipuan dalam skala yang lebih besar — mengaut hasil haram RM700,000.

Harian Metro pada hari ini mendedahkan seorang lelaki di sebalik akaun Instagram Paris Shopping Heaven telah menipu orang ramai dengan menjual beg berjenama mewah pada harga rendah namun tidak pernah menunaikan mana mana pesanan pelanggan.

Rozita Che Wan beberapa bulan lalu pun ada memuat naik status di Instagram memberi amaran kepada pengguna supaya tidak tertipu dengan akaun tersebut yang pernah menggunakan namanya seoalah olah beliau pernah berurusan membeli beg tangan mewah.

“Saya dimaklumkan peminat apabila lelaki itu mengunakan gambar saya kononnya pernah berurusan membeli beg berjenama daripadanya. Kalau baca komen memang ramai yang mengadu mereka ditipu pemilik akaun terbabit. Saya tak pernah kena lagi, tetapi nyaris ditipu,” ujar Che Ta.

Menurut laporan itu juga, sehingga kini lebih 30 orang mangsa terpedaya tampil membuat laporan polis dan mendedahkan taktik lelaki itu menipu mereka. Bukan sahaja tidak menunaikan pesanan malah turut enggan memulangkan wang pelanggan yang terkena. (rtky/m)


Diana Danielle Idam Anak Lelaki, Mahu Pantang Bersungguh Sungguh

Pelakon Diana Danielle yang kini telah memasuki 7 bulan tempoh mengandungkan anak keduanya itu memberitahu akan cuba bersungguh untuk berpantang secara tradisional walaupun sebelum ini mengamalkannya cuma masih banyak lagi yang perlu dipelajari dan diamalkannya untuk anak keduanya kali ini.

“Sebelum ini saya pernah dengar daripada kawan saya katanya anak ketiganya dia betul-betul jaga pantang temasuklah cara pemakanan sehinggalah dalamannya. Hasilnya dia begitu senang untuk membesarkan anaknya daripada dulu dia kurang mengamalkan pantang ini”

“Saya dahulu pun bukanlah tidak menjaga pantang tapi saya tak ambil serius. Bila saya mendengarkan pengalaman daripada kawan saya, sebenarnya proses pantang ini banyak faedahnya sekiranya betul-betul mengamalkan pantang,” katanya yang ditemui semasa Majlis Sidang Media Anugerah Skrin 2015 kelmarin.

Bagaimanapun, Diana mahupun suaminya sendiri, Farid Kamil masih belum mengetahui jantina bayi tersebut dan bagi Diana sendiri dia tidak kisah sama ada bayi tersebut lelaki atau perempuan. Di sepanjang kehamilannya itu juga Diana tidak mengalami masalah alahan dan kekal cergas seperti biasa, cuma telah pun berehat seketika daripada kerjayanya.

“Jantina kami masih belum mahu mengetahuinya lagi dan tidak ada masalah sangat untuk membuat persiapan. Saya tak kisah dapat anak lelaki atau perempuan. Tapi saya lagi nak ramai anak lelaki sebab dia boleh kawan dengan Muhammad, mungkin juga sebab saya perempuan saya nak banyak hero”

“Tapi tak kisahlah lelaki atau perempuan nanti bila mereka berkahwin saya akan dapat menantu lelaki atau perempuan juga. Sepanjang 7 bulan mengandung saya Alhamdulillah masih aktif dan buat kerja-kerja biasa cuma tak angkat benda-berat. Selain itu, makan makanan yang berkhasiat yang dipantau oleh suami (Farid Kamil),” jelasnya yang juga tercalon dalam kategori drama menerusi drama berjudul ‘Talak’ di Anugerah Skrin (ASK) 2015. (rtky/h)


Syamsul Yusof Nazar Tunai Haji Selepas Beroleh Cahaya Mata

Merasai manis perkahwinan bersama, Puteri Sarah Liyana menyatakan sang suami, Syamsul Yusof pernah menyatakan hasrat untuk menunaikan haji selepas beroleh cahaya mata selain memberitahu mereka akan menunaikan umrah buat kali ketiga, Januari tahun hadapan.

“Ini satu perkara yang menggembirakan. Memang tidak sabar untuk pergi sekali lagi tetapi tunggu Syamsul habiskan dahulu penggambaran untuk filem baharunya. Jika kami jadi pergi maksudnya kami akan pergi buat kali ketiga bagi mengerjakan ibadah umrah”

“Tentang haji pula, kami memang ada perancangan juga, sama macam orang lain. Cuma buat masa sekarang, kami belum menemui masa yang sesuai kerana persediaannya tentulah lebih besar dan mengambil masa, jadi kena betul-betul bersedia”

“Syamsul juga pernah berkata, kami bernazar untuk menunaikan haji selepas dikurniakan cahaya mata,” jelas Sarah selain menjelaskan dia tidak tertekan dengan perkara tersebut kepada Utusan Malaysia. Semoga apa yang dihajati pasangan ini akan dimakbulkan dan dipermudahkan oleh-Nya. (rtky/s)


Peminat Suruh Ayda Jebat Bertudung

Pelakon wanita popular Ayda Jebat sememangnya kini menjadi satu fenomena dalam industri hiburan apabila satu per satu kejayaan dan drama yang dilakonkannya hampir meletop.

Selain daripada sokongan keluarga, sokongan daripada peminat turut memainkan faktor yang terbesar bagi seseorang artis itu untuk terus berjaya. Disebalik kejayaannya itu sudah tentu ada yang suka dan ada juga yang membenci.

BACA: Ayda Jebat Pelik Kenapa Masih Tidak Laku Jadi Teman Wanita

Bagaimanapun, melalui sumber-sumber media sosial terkini segelintir peminat menyuruh Ayda Jebat untuk bertudung kerana melihatkan penampilannya yang cantik dan ‘kena’ apabila bertudung penuh dalam beberapa siri drama nya sebelum ini.

“Like gambar yang paling banyak ialah gambar saya yang pose bertudung. Kadang-kadang comel juga melihatkan saya begitu memakai tudung. Saya akan pakai tudung apabila saya sudah bersedia dan hati terbuka. Tidaklah kerana peminat saya mahu memakai tudung tidak ikhlas namanya, biarlah melakukannya dengan keikhlasan hati,” katanya.

Sementara itu juga, Ayda turut menceritakan bahawa buat pertama kalinya dia ke Amsterdam baru-baru ini ditipu oleh agensi pelancongan di sana sehinggakan terpaksa berpindah ke hotel ke satu hotel yang lain sebanyak 4 kali sepanjang 10 hari tempoh berada di sana.

“Pertama kali ke sana tidak berapa baik kerana saya kami ditipu sesudah sampai di sana. Selama 10 hari di sana kami 4 kali bertukar hotel. Saya ke sana bersama-sama pelakon lain seperti Aiman Hakim, Nina Nadhirah, Lya Natalia dan yang lain untuk menjalani penggambaran drama berjudul ‘Sesal Separuh Nyawa”

Ayda Jebat turut tersenarai dalam pencalonan dalam kategori Drama Rantaian Popular Di Media Sosial menerusi ‘Rindu Awak 200%’ di Anugerah Skrin (ASK) 2015. (rtky/h)


Lufya Mahu Perbaiki DIri Sendiri, Serah Jodoh Pada Tuhan

Setelah mula mengenakan hijab tahun ini, pelakon Lufya dirinya tidak terdesak mencari jodoh dan dalam masa yang sama mahu mempersiapkan dirinya terlebih dahulu demi menjadi wanita muslim yang terbaik.

“Saya masih macam ini. Saya tak terdesak mencari jodoh. Saya serahkan urusan ini kepada Tuhan. Insya-Allah Tuhan akan berikan yang terbaik untuk mereka yang baik. Jadi untuk ke arah itu, saya sendiri kena mempersiapkan diri menjadi manusia dan wanita Muslim yang baik daripada segala segi,” jelasnya.

Selain itu, menurut Lufya kepada BH Online, dia juga kini turut menjalankan perniagaan bagi menjamin masa depan selain bergelar pelakon semata-mata. Suka kami dengar barisan selebriti yang menjalankan perniagaan bagi kemudahan akan datang.

“Saya ada juga melakukan perkara sebagai jaminan dan survival mendatang. Cuma selama ini pun saya tak pernah isytihar apa jenis perniagaan yang dilakukan. Saya anggap hal ini cukup peribadi”

“Tetapi memang bukan jual produk. Ia lebih kepada pelaburan. Tapi siapa tahu, pada masa mendatang saya akan jual produk ke apa. Siapa tahu saya akan buka restoran makanan Arab mungkin,” katanya. (rtky/s)


Linda Rafar Dan Suami Kini Dalam Proses Rujuk

Mengakui masih sayangkan suami dan juga anak-anak, Linda Rafar yang pernah memfailkan penceraian sebelum ini mengesahkan kini mereka sedang dalam proses untuk kembali rujuk, demi cinta yang masih utuh.

“Ya, kami dalam proses untuk rujuk. Saya akan hentikan kes itu dalam masa terdekat ini.Saya akui, fasa itu bermula kerana sedang mengandung. Itulah yang memberikan kesan sehingga saya melakukan perkara yang mengarut. Wanita mengandung. Biasalah memang akan cepat sensitif”

“Buat masa ini, saya dan Syed akan berbincang semula mengenai kehidupan kami. Kami juga akan berbincang dengan pihak keluarga untuk langkah seterusnya demi mengukuhkan kembali ikatan kekeluargaan ini,” jelas Linda kepada Utusan Malaysia.

Selain mengakui dirinya terlalu mengikut perasaan ketika mengandung, Linda juga menerangkan bahawa dia mahu menjadi isteri yang paling lengkap untuk suami dan mengimpikan keluarga yang sempurna malah demi perasaan sayangnya itu jugalah yang menyatukan mereka kembali.

“Kami kembali ini juga kerana Syed masih sayangkan saya dan anak-anak. Saya akui, sikap tidak matang saya membuatkan saya cepat membuat keputusan yang terburu-buru. Perkahwinan sangat suci. Bagi saya perkahwinan itu sangat naif dan kita yang perlu mencorak dan membentuknya”

“Kami berdua pernah gagal dalam perkahwinan pertama. Perkara itu memberikan kami banyak pengajaran. Takut lagi untuk hadapi semua itu. Tapi, saya bersyukur kerana apa yang berlaku pasti ada hikmahnya. Saya sendiri perlu bersangka baik jika diuji perkara sebegini. Doakan kami ya,” katanya. (rtky/s)


Ammar Alfian Mengaku Buat Tatu Selepas Kecewa Putus Cinta

Setiap orang pasti ada kisah silam tersendiri, sama ada baik atau buruk kadang kadang ianya akan kembali menghantui kita yang mahu melupakannya. Cewah. Tidak terkecuali pelakon lelaki yang terkenal dengan imej bad boy, Ammar Alfian yang kembali menjadi bualan ramai.

Sejak akhir akhir ini, Ammar Alfian dilihat banyak memuat naik gambar dirinya di Instagram yang menampakkan tatu di bahagian bahu beliau dan ini menimbulkan persoalan di kalangan peminat sama ada tatu itu bersifat sementara atau kekal.

Bercakap kepada Harian Metro hari ini, Ammar Alfian mengakui beliau tidak berniat untuk mencari publisi murahan dengan menayangkan diri tanpa berbaju di Instagram kerana ramai juga selebriti yang melakukan perkara sebegitu selama ini.

“Tatu di dada dan bahu saya itu dibuat selepas putus cinta dengan seorang pelakon kira-kira dua tahun lalu. Niat saya memuat naik gambar dalam keadaan begitu kerana itu adalah diri saya. Inilah kehidupan saya. Saya tidak perlu menjadi orang lain demi menjaga hati orang lain,” jelasnya.

Ammar Alfian juga menambah yang beliau ada rancangan untuk membuang tatu berkenaan namun belum berkesempatan selain kesan buruk epada kulitnya beliau menangguhkan dahulu hasrat tersebut selain berharap dapat melakukannya di luar negara.

“Mereka turut menyarankan saya melakukannya di Amerika Syarikat kerana di sana kaedahnya lebih bagus tanpa sebarang kesan parut. Jika ada rezeki memang saya mahu ke sana untuk membuang tatu ini,” tambahnya. (rtky/m)


Gambar Lakonan Jadi Viral, Kamal Adli Nafi Nikah Emma Maembong

Gambar lakonan antara Kamal Adli dan Emma Maembong yang anda boleh lihat di atas sebenarnya sudah dimuat naik dan menjadi perhatian ramai sejak April 2015 lagi namun baru baru ini ada pihak tidak bertanggungjawab yang mendakwa ianya gambar pernikahan sebenar mereka.

Ramai peminat mula bertanyakan kembali kesahihan gambar tersebut lebih lebih kini Kamal Adli & Emma Maembong semakin rapat dan tidak menolak sebarang kemungkinan jika ada jodoh antara mereka suatu hari nanti. Namun, gambar itu masih sebahagian lakonan.

“Tak sangka pula baru sekarang ia diperkatakan hingga menjadi viral. Pelik juga apabila ada yang mempercayainya,” ujar Kamal Adli kepada Harian Metro hari ini.

“Kalau betul kami berkahwin, bukan dengan cara itu. Perkara baik takkan nak sorok. Apa pun, setiap kata-kata peminat saya anggap satu doa. Kalau ada jodoh antara kami, saya tak menolak kerana itu adalah ketentuan Allah SWT,” tambahnya lagi. (rtky/m)


Komen Dato’ Siti Nurhaliza Di Instagram Cristiano Ronaldo Jadi Perhatian

Seperti manusia yang lainnya, Dato’ Siti Nurhaliza juga sebenarnya tidak terlepas dari menjadi peminat pemain bola sepak paling popular di dunia ketika ini iaitu Cristiano Ronaldo. Dan, komen penyanyi nombor satu Malaysia di Instagram baru baru ini mendapat perhatian.

Dalam satu kemaskini di Instagram beliau, Cristiano Ronaldo telah memuat naik sekeping gambar beliau yang mahu menaiki pesawat untuk terbang ke satu destinasi dan komen yang ditinggalkan oleh Dato’ Siti Nurhaliza agak sweet untuk dibaca.

BACA: Dato’ Siti Nurhaliza Beri Sokongan Kepada Anak Tiri, Nafi Diperguna

“Safe flight dear..,” tulis penyanyi itu yang mendapat perhatian ramai. Kemaskini pengguna Twitter, Haikal Ramlee sehingga hari ini sudah menerima lebih 5,000 reaksi. Tidak mengapa, kami faham penyanyi ini pun peminat seperti kita. (rtky/m)


Aaron Aziz Mula Bosan Lakon Watak Sama, Idam Watak Bapa

Sedar atau tidak, kehadiran pelakon Aaron Aziz dalam setiap lakonan drama dan juga filem adalah lebih kurang sama. Malah pelakon itu sendiri mengakui bahawa dia juga turut muak selain menyifatkan perkara tersebut juga sebenarnya tidak mencabar keupayaan sebenar dirinya.

“Sejak mula terbabit dalam industri hiburan, jalan ceritanya lebih kurang sama dan boleh diagak. Begitu juga fenomena karya yang diadaptasikan dariapda novel, jalan ceritanya tidak ada beza”

“Jadi permainan watak dilihat agak terhad sehingga menjadikan karakter dibawa seolah-olah sama,” jelas Aaron yang kini sedang mencari naskhah berbeza bagi menambah kepelbagaian di dalam lakonannya kepada Berita Harian.

Selain itu, Aaran sendiri menjelaskan bahawa dia teringin dan akan menerima tawaran jika diberikan peluang untuk membawakan watak bapa demi mendapatkan kelainan di dalam lakonannya. (rtky/s)


Sharnaaz Ahmad Tidak Akan Buka Cerita Tentang Cinta

Sejak kebelakangan ini, nama Sharnaaz Ahmad dan juga kakak Neelofa iaitu Noor Nabila sering menjadi perhatian di sosial media. Namun bagi Sharnaaz, dia tidak terlalu memandang serius apa yang diperkatakan orang ramai terhadap kisah cintanya.

“Apa orang nak kata apabila melihat gambar kami bersama terpulanglah pada andaian mereka. Apa yang nampak itulah yang boleh saya ceritakan. Saya tidak akan buka cerita tentang cinta. Soal peribadi sekarang saya lebih suka kunci mulut. Kalau ada berita baik nanti saya akan kongsi dengan semua”

“Selama ini saya hidup sendiri, bekerja sendiri dan bayar semua bil sendiri. Jadi, apa yang orang nak cakap suka hatilah mereka nak kata apa. Kalau dah penat nanti pasti akan senyap. Jatuh bangun yang pernah saya lalui sebelum ini adalah satu perkara yang sangat indah”

“Rasa sakit itu hanya Tuhan sahaja tahu kemudian Tuhan datangkan saya sesuatu yang lebih elok. Jika siapa-siapa datang dalam hidup saya selepas ini, saya akan menikahi dia dan menjaga dia dengan sebaik mungkin,” jelas pelakon tersebut kepada Mangga Online.


Akim & Stacy Mahu Kahwin Tahun Depan, Belum Ada Tarikh

Setelah melangsungkan pertunangan baru-baru ini, penyanyi Akim Ahmad dan juga Stacy AF memberitahu bahawa mereka akan bernikah pada tahun hadapan namun tarikh masih lagi dalam perbincangan.

“Saya tidak boleh cakap lebih sebab perkara kahwin belum difikirkan buat masa sekarang. Ia masih belum dibincangkan oleh kedua-dua pihak dan sampai masanya nanti kami akan beritahu kepada semua,” jelas Stacy kepada Kosmo!

Selain itu, Stacy juga menjelaskan bahawa dia mengadakan majlis pertunangannya secara rahsia dah hanya dihadiri oleh ahli keluarga terdekat selain menafikan bahawa mereka berahsia mengenai perkara tersebut.

“Kami bukannya sengaja mahu berahsia, sebaliknya saya tidak mahu terlalu terbuka berkongsi soal peribadi dengan khalayak. Lagipun, majlis pertunangan kami diputuskan dua minggu sebelum ia dilangsungkan. Itu pun atas permintaan keluarga yang mahukan perkara baik seperti ini disegerakan”

“Saya tahu, keluarga mahukan yang terbaik untuk kami sebab mungkin selepas ini, lebih banyak dugaan yang tidak dijangka akan berlaku. Jadi, keputusan bertunang ini dibuat demi kebaikan kedua-dua belah pihak agar terhindar daripada perkara atau fitnah yang tidak elok,” kata Stacy. (rtky/s)


Aliff Aziz Dan Kekasih Bakal Bertunang 12 Disember Ini

Pernah diserang ruangan gosip akhbar tempatan oleh kerana gambar intim yang dikongsikan oleh Aliff Aziz bersama pasangannya iaitu Bella Astilla, baru-baru ini Aliff menjelaskan mereka akan bertunang pada 12 Disember ini.

“Saya akan bertunang pada 12 Disember ini. Tarikh itu dipilih memandangkan angkanya iaitu 12.12.2015 nampak cantik. Tambahan pula ia jatuh pada hari Sabtu. Insya-Allah pertunangan ini akan diikat selama setahun dan kemudian kami akan melangkah ke fasa perkahwinan pula,” ujarnya kepada mStar Online.

Selain itu, Alif juga kini tidak mahu memandang serius kritikan dan juga perkara negatif yang dilemparkan orang ramai kepadanya lebih-lebih lagi apabila perkara berkaitan dengan gambar mesranya bersama kekasih.

“Apabila orang komen kami dilihat seperti suami isteri, saya senyum sahaja. Saya dan pasangan masih tahu batasan yang perlu dijaga. Kami masih lagi ada ibu bapa yang perlu dijaga hati mereka. Gambar yang dimuat naik sekadar perkongsian dengan peminat dan bagi saya, semua orang berhak memberi pendapat masing-masing,” jelasnya. (rtky/s)


Che Ta Anjur Majlis Mewah Rai Birthday Ke-19 Anak Sulungnya, Ammar Effendy

Malam semalam telah berlangsung majlis sambutan hari lahir anak sulung Che Ta, Ammar Effendy yang ke 19 dalam suasana yan cukup meriah dan gilang gemilang. Majlis itu juga turut dihadiri oleh rakan selebriti yang lain.

Umum mengetahui bahawa Che Ta sememangnya sentiasa mahu memberikan yang terbaik kepada anaknya malah dalam satu kenyataan yang pernah dikeluarkan di mStar Online, dia juga telah menyediakan simpanan, pelaburan dan rumah untuk kesenangan ketiga-tiga anaknya.

“Saya tidak mahu anak-anak saya lalui apa yang saya rasa dahulu. Dahulu kalau ingin sesuatu terpaksa menunggu lama. Kalau boleh selagi saya mampu saya akan beri kepada mereka dan saya juga sudah sediakan simpanan, pelaburan dan rumah untuk kesenangan mereka,” jelasnya kepada portal tersebut.

Kami kongsikan beberapa keping gambar sambutan hari lahir Ammar yang diadakan dalam majlis yang cukup elegan dan meriah bersama anda. Enjoice!


Fouziah Gous Kesal Kena Tuduh Pakai Baju Nampak Pakaian Dalam

Rajin juga peminat hiburan ini kadang kadang meneliti cara pemakaian selebriti di kaca televisyen sehingga boleh timbulkan isu yang bukannya isu pun. Bukan sekali dua dan yang terbaru, pemakaian Fouziah Gous di program Nona hujung minggu lalu menjadi perhatian.

Peminat di sebuah forum hiburan kongsikan beberapa gambar yang khabarnya menunjukkan busana Fouziah Gous yang ketat sehingga menampakkan pakaian dalam yang dipakai. Bercakap kepada mStar Online, pengacara juga pelakon ini nyata kesal dengan isu tersebut.

BACA: Fouziah Gous, Suami Lebih Selesa Beli Barang Bayi Di Luar Negara

“Saya tidak rasa nampak pakaian dalam kerana saya memakai singlet dan jika penampilan saya itu tidak sesuai pasti ditukar oleh produksi yang sentiasa peka terhadap aspek pemakaian”

“Sebab itu saya kata isu itu sengaja diada-adakan kerana sepanjang mengendalikan Nona pihak produksi memang meneliti apa yang akan saya pakai tambahan pula penerbit saya pun seorang wanita yang bertudung,” ujar Fouziah Gous.

“Jujurnya saya tidak tahu isu pakaian berkenaan hebat diperkatakan kerana saya tidak membaca blog atau pun forum kerana blog dan forum sengaja mencipta atau mencari sesuatu perkara untuk disensasikan,” tambahnya lagi. (rtky/m)


Hafiz Suip Adakan Majlis Perkahwinan Ikut Kemampuan

Bakal melangsungkan majlis pernikahan pada 14 Mei tahun hadapan, Hafiz Suip menyatakan bahawa dia kini sudah pun membuat persiapan awal untuk majlis tersebut selain menyatakan bahawa majlis resepsi kedua belah pihak hanya akan diadakan di Sarawak.

“Memang saya dan Nureffy sudah setuju untuk mengadakan resepsi kami di Sarawak sahaja. Bukan apa, kasihan pula kalau ada saudara saya yang tidak boleh turun ke Kuala Lumpur untuk menyaksikan majlis kami nanti,” jelasnya kepada Utusan Online.

Sementara itu, penyanyi ini juga mengatakan dia tidak menerima sebarang penajaan daripada mana-mana pihak bagaimanapun dia sendiri tidak mengharapkan perkara tersebut dan mengadakan majlis di atas kemampuan sendiri.

“Saya tidak mahu mengharap soal itu, kalau ada, saya anggap rezeki. Kalau tiada pun tidak mengapa memandangkan kami berdua sudah bersetuju untuk mengadakan majlis kami mengikut kemampuan kami berdua,” ujarnya. Apa pun, semoga majlis yang bakal berlangsung nanti akan berjalan lancar tanpa sebarang masalah. (rtky/s)


Abby Abadi Digelar Jadi Rasis Kerana Kek Secret Recipe

Tindakan Abby Abadi mempertikaikan status halal kek yang dijual di Secret Recipe baru-baru ini telah menimbulkan reaksi berbaur pengikutnya di laman sosial malah ada juga yang menyifatkan tindakannya itu sebagai rasis.

Ceritanya bermula apabila Abby berkongsi mengenai pengalamannya untuk membeli kek hari lahir untuk anaknya di outlet Secret Recipe di Gua Musang. Dia yang mulanya yakin untuk membeli namun akkhirnya timbul perasaan was-was.

“Yang saya nak sampaikan kat sini, lain kali nak makan kat mana-mana beringatlah ye. Non muslim but halal? Banyak tempat dah macam ni. Jaga kaunter orang kita, tapi yang di dapur orang dia. Yang ni, buat kek, yang sediakan bahan-bahannya siapa? Yang masak?,” ulas Abby di Instagram.

Akibat dari muatnaik gambar itu juga menimbulkan persoalan daripada peminat yang sudah lama mengikutnya kerana menurut mereka, sebelum ini Abby sudah selalu beli kek jenama berkenaan namun mengapa baru-baru ini perkara tersebut dibangkitkan.

Malah ada juga peminat yang hairan kerana kek yang dibeli tersebut turut dipotong bersama anak-anaknya pada muatnaik gambar yang lain sedangkan dia sendiri was-was.

Tidak kurang juga ada yang menerangkan bahawa kek yang terdapat di kafe tersebut bukanlah dibuat di dapur yang terdapat di situ selain menyatakan Abby tidak sepatutnya menilai perkara berkenaan kerana Jakim mempunyai prosedur sendiri bagi tempat yang telah mendapatkan sijil halal.

Jika dilihat daripada ayat Abby – saya taknak dah beli Secret Recipe dekat Gua Musang – mungkin membawa maksud dia tidak akan membeli hanya dari outlet tersebut. Bagaimanapun isu sebegini lebih baik sekiranya dirujuk dahulu kepada pihak berkenaan sebelum membuat pelbagai andaian sendiri. (rtky/s)


Kutipan Polis Evo Sudah Cecah RM8 Juta

Nampaknya filem paling hangat di pawagam ketika ini, Polis Evo bakal menjadi filem terlaris untuk tahun 2015 apabila mencatatkan kutipan sangat memberangsangkan hasil sambutan positif para peminat filem di Malaysia.

Belum pun dua minggu di pawagam, Polis Evo sudah berjaya mengaut kutipan melebihi RM8 juta menjadikan ianya filem tempatan paling laris tahun 2015 setakat ini — yang sebelum ini dipegang oleh filem Suamiku Encik Perfect 10 dengan kutipan hampir RM3 juta.

Sambutan memberangsangkan untuk minggu kedua tayangan ini didorong oleh reaksi positif para peminat yang telah menontonnya sejak 17 September 2015 lalu selain daripada rangka promosi yang masih giat berjalan.

Menurut Naib Presiden & Ketua Astro Shaw, Najwa Abu Bakar, Astro Shaw yang merupakan penerbit filem Polis Evo akan terus berusaha menerusi rangka promosi agar dapat menarik minat khalayak untuk hadir ke pawagam menonton filem Polis Evo di seluruh negara. (rtky/m)


Shah Jaszle Akui Rezeki Melimpah Setelah Berkahwin

Tahniah kami ucapkan kepada pasangan yang telah mendirikan rumah tangga pada tahun ini kerana bakal menimang cahaya mata tidak lama lagi. Shah Jaszle melalui Mangga Online memberitahu bahawa kini isterinya sudah pun hamil empat bulan.

“Memang tidak sabar menunggu kelahiran cahayamata pertama. Saya sudah bersedia menjadi seorang bapa meski ramai yang cakap masa tidur akan kurang apabila ada anak nanti. Sekarang pun saya sudah biasa melayan anak-anak saudara di rumah”

“Jadi rasanya tidak ada masalah untuk menjaga anak sendiri nanti. Syukur rezeki semakin bertambah selepas berkahwin. Malah dengan ada isteri di sisi, kehidupan menjadi terurus dan saya rasa lebih tenang,” terang Shaz kepada portal hiburan tersebut.

Semoga segala persiapan dan juga urusan oleh keluarga ini nanti akan dipermudahkan menjelang hari kelahiran. Pastinya peminat juga tidak sabar berkongsikan berita gembira ini. (rtky/s)


Natasha Hudson Kongsikan Gambar Anak Ketiga

Tahniah kami ucapkan kepada pelakon Natasha Hudson dan juga suami, Carleed Khaza kerana telah dikurniakan cahaya mata ketiga pada 14 September lalu. Bayi perempuan tersebut selamat dilahirkan secara normal di Hospital Umra, Shah Alam.

BACA: Natasha Hudson, Amyra Rosli Ganti Hanez Suraya Sebagai Duta Aura White

Menurut laporan daripada Harian Metro itu, Natasha memohon maaf kerana lambat berkongsi berita gembira tersebut kerana sibuk membuat persiapan menyambut kelahiran bayi tersebut. Anak ketiga mereka diberi Faatimah Mohd Khalid.

Selain itu Natasha juga menjelaskan bahawa dia merasa cukup bertuah kerana si suami menjaganya sepanjang tempoh berpantang. Natasha dan Carleed bernikah pada April 2012 dan dianugerahkan dua zuriat iaitu Naeema Kalila dan Faatimah.

Semoga pertambahan cahaya mata di dalam keluarga mereka ini akan memberikan lebih sinar dan pastinya doa peminat sentiasa mengiringi pasangan ini. (rtky/s)


Yatt Hamzah Nafi Khabar Angin, Hubungan Bersama Bekas Suami Masih Baik

Sebelum ini kelihatan seperti rumah tangga Yatt Hamzah dapat dipertahankan apabila Yatt Hamzah menarik balik permohonan cerai namun perkara tersebut tidak dapat dielakkan juga akhirnya apabila mereka sah bercerai talak satu pada Ogos lalu.

Malah khabar angin yang mendakwa punca perpisahan pasangan ini adalah berasal daripada kehadiran orang ketiga turut tersebar dan pihak Melodi berkesempatan untuk bertanyakan perkara tersebut pada siarannya baru-baru ini.

“Tidak. Saya sangkal sama sekali (khabar angin). Perkara itu tidak wujud. Saya pun tak tahu dari mana perkara itu timbul. Biasalah, sebagai selebriti, apa saja yang kita lakukan akan diberikan perhatian khusus. Saya pernah dengar juga sebelum ini (tentang gosip itu) tapi tidak benar”

“Cerita yang dikhabarkan itu bukan punca perpisahan kami. Sebagaimana yang berlaku antara saya dan bekas suami biarlah menjadi rahsia di antara kami dan Allah. Saya tidak pernah menceritakannya kepada sesiapa kerana ia adalah satu aib kepada saya dan bekas suami”

“Saya tetap sama seperti dulu. Saya tetap manusia biasa yang membuat kesilapan. Sekiranya saya melakukan perkara yang nampak tidak sesuai untuk saya lakukan pada ketika ini, tegurlah saya. Tetapi teguran itu perlu kena pada masa tempat dan caranya. Tegurlah secara membina, bukan menghancurkan,” jelasnya.

Selain itu, Yatt juga memberitahu bahawa hubungannya dia dan juga bekas suami, Abdul Mutalib Shukor masih lagi baik dan mereka kini bergilir-gilir menjaga anak. (rtky/s)


Ashraf Muslim Kongsi Gambar Anak Kedua

Ashraf Muslim baru sahaja menyambut cahaya mata kedua pada 14 September lalu dan baru-baru ini telah diadakan sesi bergambar anak lelakinya itu, Adam Ashraf oleh Photolicious. Memang comel-comel belaka gambar yang dikongsikan bersama ini.

“Terima kasih sangat-sangat pada Allah kerana kurniakan lagi ahli dalam keluarga Ashraf. Rasa sedih dan happy sangat-sangat bila kita dapat rasa Allah sentiasa bersama dgn kita. Terima kasih yang tak terhingga kepada isteriku Dayana kerana sentiasa bersama-sama kami and turn awak bulan Disember plak yer,” luah Ashraf di Instagram ketika itu.

Semmoga keluarga bahagia ini akan sentiasa dipermudahkan segala urusan dan semoga isteri pertama Ashraf nanti selamat melahirkan cahaya mata ketiga keluarga ini yang dijangka Disember nanti. Kami kongsikan gambar comel anak pelakon dan pengacara ini bersama anda. Enjoice!


Zul Ariffin Akui Hubungan Cinta Bersama Gayatri Semakin Erat

Hanya kerana terserempak bersama pelakon Zahirah MacWilson baru-baru ini, Zul Ariffin menjelaskan perkara tersebut tidak mengganggu hubungannya bersama kekasih, Gayatri Su-Lin Pillai selain menjelaskan bahawa Gayatri memahami kerjayanya sebagai pelakon.

“Sebenarnya, kami (Zul dan Zahirah) tiada sebarang hubungan istimewa pun. Baru-baru ini, saya hanya terserempak dengan dia secara kebetulan di One Utama, ketika saya baru keluar dari sebuah gimnasium. Saya kenal dia, jadi saya tegurlah. Bagi saya itu bukan satu kesalahan”

“Saya malas mengambil berat hal remeh-temeh sebegitu. Tetapi saya sedar, sebagai artis, segala tingkah laku saya akan menjadi perhatian ramai. Jadi, selepas ini saya akan lebih berhati-hati. Dia (Gayatri) lebih tahu siapa saya sebenarnya. Dia faham kerjaya saya sebagai seorang pelakon dan hubungan kami baik-baik sahaja,” jelas Zul kepada Kosmo!

Selain itu, Zul juga memberitahu bahawa dia dan kekasih juga sudah mempunyai perancangan yang lebih serius malah segalanya berjalan dengan baik. Setelah hampir empat tahun bersama, Zul juga mengakui hubungan mereka semakin erat selain memohon peminat mendokan yang terbaik buat mereka. (rtky/s)


Keluarga Mahu Perkahwinan Stacy AF Dan Akim Ahmad Disegerakan

Pertunangan Akim Ahmad & Stacy AF hujung minggu lalu memang menjadi topik perbualan ramai peminat dunia hiburan yang gembira dengan perkembangan hubungan kedua dua penyanyi kesayangan mereka ini. Pastinya selepas ini mereka menantikan majlis perkahwinan mereka pula.

Bercakap kepada mStar Online, Stacy AF mengakui yang majlis pertunangan ini dilangsungkan kerana permintaan keluarga yang mahukan perkahwinan mereka berdua disegerakan lebih lebih lagi mereka sudah menjalin hubungan cinta lebih enam tahun.

“Mak dan ayah kami minta ia disegerakan. Saya pun sudah masuk Islam, perlukan bimbingan. Tambahan pula kami sudah enam tahun berkawan. Dalam Islam pun tidak elok untuk lelaki dan wanita sering berdua-duaan jika tiada ikatan”

“Selepas berbincang, kedua-dua pihak bersetuju melangsungkan majlis pertunangan pada Sabtu lalu,” ujarnya yang gembira dengan pertunangan ini.

“Semestinya saya gembira, akhirnya kami bertunang selepas enam tahun berkawan. Pada masa sama, saya sendiri perlu lebih bersedia untuk menjadi isteri orang,” tambahnya lagi. (rtky/m)


RIta Rudaini Terima Jodoh Ketentuan Tuhan

Kami rasa, bukan sekali dua soalan yang sebegini ditanyakan kepada Rita Rudaini, dan pastinya ibu tunggal ini mempunyai jawapan sendiri apabila diasak tidakkah dia bersedia untuk berkahwin lagi.

BACA: Rita Rudaini Jadi Tempat Para Peminat Rujuk Masalah Rumah Tangga

“Ramai orang cakap kahwinlah dan cari bapa baharu kepada anak-anak. Pada saya, untuk apa nak cari pengganti sedangkan saya selesa hidup macam ini (hidup bertiga). Ada juga yang kata kalau ada suami lebih mudah jaga dua orang anak yang sedang membesar. Saya rasa sama sahaja. Kebanyakan memang ibu yang uruskan anak-anak berbanding suami”

“Disebabkan itu, saya tiada hati untuk berkahwin. Banyak faktor lain juga. Saya takut orang tak sayang anak saya. Selain itu, saya tidak mahu lagi penat menjaga hati lelaki. Tapi saya juga tidak dapat menolak andai Tuhan menentukan jodoh saya dengan seseorang selepas ini,” jelas Rita kepada Kosmo!

Selain itu, Rita yang pernah dua kali gagal dalam perkahwinan (dan keduanya adalah daripada pasangan kembar) menyatakan bahawa apa yang terjadi sudah pun tertulis dan sebenarnya ada perkara yang lebih penting dicari oleh pelakon wanita ini.

“Jodoh sudah tertulis. Saya juga tidak minta untuk berkahwin dengan pasangan kembar. Perkara kembar atau usia lebih muda bukan masalah kepada perceraian – tetapi ia sebenarnya bergantung pada sikap seseorang itu dan macam mana pendiriannya,” katanya. (rtky/s)


Zahirah MacWilson: Saya Cuma Kawan Biasa Zul Ariffin

Tersebarnya gambar Zul Ariffin bersama dengan Zahirah MacWilson baru-baru ini mencetuskan tanda tanya sama ada mereka menjalin sebarang hubungan bagaimanapun perkara tersebut dinafikan sendiri oleh Zahirah.

“Saya sebenarnya tidak mengetahui mengenai perkara ini sehingga anda meminta komen saya dan sudah tentu saya terkejut. Ini kerana saya dan Zul hanya rakan biasa dan kami berjumpa pun secara kebetulan selain tidak berbual panjang pun ketika berjumpa tempoh hari”

“Saya tidak tahu apa niat individu tersebut mengambil gambar curi kami dan menyebarkannya tetapi hubungan kami memang sekadar kawan biasa sahaja,” jelasnya sambil menyatakan bahawa dia terjumpa Zul di pusat beli belah One Utama sebaik sahaja pelakon lelaki berkenaan keluar daripada pusat kecergasan.

Menurut Zahirah, mereka mula berkenalan dan menjadi kawan biasa sejak bersamas-sama terlibat dalam sebuah penggambaran drama di Langkawi sebelum ini. Semoga jawapan Zahirah ini memberi gambaran sebenar kepada peminat mengenai status mereka berdua. (rtky/s)


Akim Ahmad Mohon Peminat Doakan Yang Terbaik Untuk Mereka

Tahniah kami ucapkan kepada Akim Ahmad dan juga Stacy AF yang telah selamat bertunang hari ini. Berita tersebut telah dikongsikan bersama oleh Hlive! malah Akim turut menyatakan rasa gembira di dalam muatnaik di sosial media portal tersebut.

“Syukur Alhamdulillah. Majlis Pertunangan saya @akimahmad dan bakal isteri saya @stacyanam telah selamat berlangsung tadi 26hb September 2015. Terima kasih kepada semua yang telah mendoakan kami. Dan doakan yang terbaik untuk kami di masa akan datang,” jelasnya.

Melalui perkongsian itu juga, peminat pasangan ini turut mengucapkan tahniah selain mendoakan agar pasangan ini selamat mendirikan rumah tangga dan kekal bahagia till jannah. (rtky/s)


Dato' Siti Beri Sokongan Kepada Anak Tiri

Baru-baru ini, timbul isu berkaitan Dato’ Siti Nurhaliza dan juga anak tirinya, Asyraf, apabila dia dikatakan cuba mengambil kesempatan di atas populariti Siti untuk bernanung di bawah syarikat pengurusan miliknya, A Klasse.

“Saya cuma menyokong dan membantu anak bujang saya. Kita dah dalam satu keluarga, jadi tidak salah jika saya menolong dia,” nafi Siti dan dalam masa yang sama menepis persepsi yang mengatakan anak tirinya, Asyraf Dato’ Sri Khalid cuba mengambil kesempatan terhadap populariti serta status Siti sebagai ibu tirinya.

Jelas Siti, syarikat pengurusan A Klasse hanya akan membantu saya dari segi urusan pengiklanan di media sosial dan juga perkhidmatan sebagai jurucakap bagi sesebuah jenama. Manakala Siti Nurhaliza Production (SNP) akan kekal menguruskan karier nanyiannya seperti sebelum ini.

“Semua anak-anak Dato’ K suka melakukan bisnes, cuma agresif atau tidak sahaja. Asyraf memang agresif dan sejak dari kecil lagi dia sudah ada minat dalam dunia perniagaan. Dia pernah menjual telefon bimbit dan dengan sikapnya yang mudah bergaul, saya yakin cabang perniagaan ini sesuai dengan dia terutamanya membabitkan dunia hiburan”

“Apa yang penting, dia perlu banyak belajar dan kami sekeluarga akan sentiasa memberi sokongan penuh kepadanya,” jelas Siti kepada Tonton Extra baru-baru ini. (rtky/s)


Stacy AF, Akim Ahmad Sudah Bertunang?

Memetik laporan daripada Mangga Online, ada sumber yang mengatakan bahawa pasangan Akim Ahmad dan juga Stacy AF telah melangsungkan pertunangan pada malam semalam atau pun hari ini, 26 September.

Majlis itu katanya diadakan secara tertutup di sebuah kediaman private di Lembah Klang dan hanya dihadiri oleh ahli keluarga. Bagimanapun kesahihan khabar angin ini masih menjadi persoalan.

Portal hiburan tersebut turut bertanyakan kesahihan perkara tersebut kepada pengurus Stacy, namun pengurusnya mengatakan tidak tahu mengetahui sebarang majlis pertunangan yang diperkatan itu.

Kami tidak mahu membuat sebarang andaian daripada apa yang hebah diperkatakan ini namun dalam masa yang sama, jika perkara ini benar, semoga perjalanan pasangan ini menuju gerbang perkahwinan sentiasa dipermudahkan. (rtky/s)


4 Sebab Kami Suka Lagu Baru Ayda Jebat

Memulakan karier sebagai seorang penyanyi selepas tamat pengajian di Akademi Fantasia (AF9) beberapa tahun lalu, nama Ayda Jebat sebenarnya lebih sinonim dengan dunia lakonan selepas satu per satu drama lakonan beliau menjadi popular di kalangan peminat.

Namun, bakat nyanyian Ayda Jebat tidak dapat dinafikan selepas lahir dengan lagu terbaru berjudul Siapa Diriku yang kini menjadi siulan ramai. Kami juga tidak terkecuali dilanda demam lagu ini. Ini antara sebab kenapa kami sukakan’nya.

Siapa pun yang mendengar lagu ini pasti akan terus ingat bait liriknya selepas sekali dengar. Kalau didengar berulang kali, memang akan melekat di kepala berhari hari. Tidak kisah pun sebab memang lagu ini sedap untuk dinyanyikan.

Kami sudah nyatakan yang Ayda Jebat memang sinonim dengan drama hits dan terbaru beliau akan muncul dengan drama berjudul M.A.I.D gandingan sekali lagi bersama Zul Ariffin yang memang merupakan pasangan skrin paling diminati ramai.

Video muzik untuk lagu Siapa Diriku telah dilancarkan di Youtube pada 14 September lalu & dalam masa seminggu ianya sudah ditonton lebih 270,000 kali. Video muzik yang turut menampilkan Fasha Sandha, Michael Ang dan pastinya Ayda Jebat ini mendapat tajaan OPPO Malaysia.

Ayda Jebat turut dilantik sebagai duta produk untuk peranti OPPO R7 Series ini. Bertuah badan. Beliau juga ada muncul dalam segmen khas Buletin Utama menerangkan kelebihan OPPO R7 Series ini. Nice, bukan selalu selebriti kita masuk berita!

Selain itu, Ayda Jebat juga membuat pengumuman di laman sosial beliau termasuk Instagram dan Facebook memaklumkan para peminat yang beliau kini sedang berkolaborasi dengan OPPO.

Peribadi Ayda Jebat sebagai seorang yang ceria dan sentiasa bertenaga memang dapat kita lihat menerusi lontaran suara dalam lagu ini dan juga video muziknya. Kerana itulah pihak OPPO Malaysia sendiri memilih untuk bekerjasama dengan Ayda Jebat.

Khas untuk peminat Ayda Jebat, anda boleh memenangi hadiah ekslusif dari OPPO Malaysia dengan hanya menonton sedutan video muzik Siapa Diriku selama 30 saat di bawah ini

Lihat berapa kali peranti OPPO R7 muncul dalam klip pendek ini dan kongsikan jawapan anda bersama rakan rakan di Facebook dalam format berikut

I spotted (answer) times OPPO R7 Plus appeared in the video, how about you? #R7Series #OPPOxAyda @OPPOMalaysia

15 pemenang bertuah akan menerima pakej hadiah ekslusif Ayda Jebat – Touch and Go Ayda Jebat, Selfie Stick, iLIKE Mini Pack Powerbank. Menariknya, anda boleh berikan jawapan sebanyak mungkin. Lebih banyak jawapan, lebih banyak peluang menang. Jom!